Neuvottelukunnan ohjesääntö | Prodeko ry\nProdekon neuvottelukunta on ryhmä eri ikäpolvista koottuja neuvonantajia. Neuvottelukunnan tarkoituksena on edistää tuotantotalouden alan tunnettuutta ja kehitystä sekä vaikuttavuutta Suomen teollisuuden ja muun elinkeinoelämän kilpailukyvylle. Erityisesti neuvottelukunta tukee Prodeko-yhteisöä: Tuotantotalouden Kilta Prodeko ry:n ja sen edeltäjäjärjestön nykyisiä ja entisiä jäseniä. Neuvottelukunnan taustajärjestöjä ovat Tuotantotalouden Kilta Prodeko ry ja Prodekon Alumni ry.\nNeuvottelukunta voi toteuttaa tarkoitustaan esimerkiksi antamalla neuvoja ja välittämällä yhteyksiä Prodekon ja Prodekon Alumnin toiminnalle tai opetuksen, tutkimuksen ja elinkeinoelämäyhteistyön kehittämiselle tuotantotalouden alalla Aalto-yliopistossa. Olemassaolonsa ja toimintansa kautta neuvottelukunta myös lisää Aalto-yliopiston tuotantotalouden alumnien ja opiskelijoiden keskinäisiä yhteyksiä sekä yhteenkuuluvuudentunnetta yli ikäpolvirajojen. Neuvottelukunta myös olemassaolollaan edistää tuotantotalouden opinalan yleistä yhteiskunnallista tunnettuutta.\n2§ Neuvottelukunnan nimittäminen, toimikausi ja jäsenet Prodeko ja Prodekon Alumni nimittävät Prodekon neuvottelukunnan. Neuvottelukunta muodostuu neuvottelukunnan puheenjohtajasta ynnä korkeintaan ventin luvun osoittamasta määrästä muita jäseniä siten, että jäsenkunta koostuu korkean tason vaikuttajista sekä 1–3 henkilöstä, jotka edustavat Prodekon nuorten ikäluokkien alumneja. Jäsenten tulee olla työelämässä olevia entisiä tai nykyisiä Prodekon jäseniä tai muuten Prodekon tai Prodekon Alumnin toimintaan merkittävällä tavalla liittyviä henkilöitä. Ehdotuksia nimitettävistä henkilöistä voivat tehdä Prodekon ja Prodekon Alumnin hallitukset sekä yhdistysten kokousten osallistujat, ynnä Prodekon kunniajäsenet sekä aikaisempien neuvottelukuntien jäsenet. Milloin uutta neuvottelukuntaa nimettäessä on aktiivisesti toiminnassa aiempi neuvottelukunta, aiempaa neuvottelukuntaa kuullaan liittyen ehdotuksiin uusista jäsenistä. Nimittämisen tekee Prodekon yhdistyksen kokous ehdollisesti siten, että nimitys astuu voimaan Prodekon Alumnin hallituksen hyväksyessä sen. Prodekon yhdistyksen kokouksen tekemä nimitys koostuu jäsenten nimistä, puheenjohtajistovalinnasta siten, kuin tuonnempana säädetään sekä neuvottelukuntakaudesta. Neuvottelukuntakausi on toimikausi, jonka pituus on vähintään 24 ja enintään 60 kuukautta. Milloin uutta neuvottelukuntaa nimettäessä on aktiivisesti toiminnassa aiempi neuvottelukunta, tulee uuden neuvottelukunnan jäseniksi nimittää vähintään seitsemän ja olla nimittämättä vähintään kolmea uutta edeltävän neuvottelukunnan jäsentä. Neuvottelukuntaan nimityshetkellä kuuluvaa henkilöä, joka on silloisen kautensa päättyessä ollut neuvottelukunnan jäsenenä yhtäjaksoisesti 10 vuotta tai enemmän, sisältäen kuluvan kauden, ei voida nimittää seuraavan neuvottelukunnan jäseneksi. Mainittuna ajanjaksona sovellettavaksi tulee kuitenkin yhtäjaksoisesti neljä vuotta tai enemmän, milloin harkitaan henkilön nimittämistä nuorten alumni-ikäluokkien edustajaksi. Henkilö, joka toimii neuvottelukunnan puheenjohtajana, voidaan edellä sanotun estämättä nimittää seuraavankin neuvottelukunnan jäseneksi, jossa tapauksessa hänet on myös nimettävä kyseisen neuvottelukunnan puheenjohtajaksi. Tällaisia nimityksiä voidaan jatkaa siten, että henkilö tulee toimineeksi puheenjohtajana korkeintaan sen neuvottelukuntakauden loppuun, jonka aikana tai loppuhetkellä hän on toiminut kyseisessä tehtävässä 6 vuoden ajan. Neuvottelukunnan jäsen voi pyytää eroa kesken toimikauden kirjallisesti. Pyyntö osoitetaan Prodekolle, joka toimittaa sen tiedoksi Prodekon Alumnille ja käsittelee eroasian hallituksen päätöksenä.\n3§ Neuvottelukunnan puheenjohtajisto Neuvottelukunnan puheenjohtajistoon kuuluvat mahdolliset kunniapuheenjohtajat sekä vaihtuvina jäseninä neuvottelukunnan puheenjohtaja ja yksi tai kaksi varapuheenjohtajaa. Osana neuvottelukunnan nimityspäätöstään tekee Prodekon yhdistyksen kokous ja hyväksyy Prodekon Alumnin hallitus puheenjohtajistovalinnan vaihtuvien jäsenten osalta. Kahden varapuheenjohtajan tapauksessa toinen heistä nimetään I ja toinen II varapuheenjohtajaksi. Puheenjohtajiston vaihtuvat jäsenet nimetään neuvottelukunnan jäseniksi nimitettävistä. Puheenjohtajistoon vaihtuvaksi jäseneksi valittu voi ilmoittaa toimikauden aikana luopuvansa puheenjohtajistotehtävästään; tällöin Prodekon hallitus nimittää ja Prodekon Alumnin hallitus hyväksyy uuden vaihtuvan puheenjohtajiston neuvottelukunnan jäsenistä jäljellä olevaksi neuvottelukuntakaudeksi. Milloin vaihtuvan puheenjohtajiston jäsen eroaa neuvottelukunnan jäsenyydestä, katsotaan jäsenyys vaihtuvassa puheenjohtajistossa lakanneeksi samalla ja toteutetaan edellä kuvattu neuvottelukunnan puheenjohtajiston uudelleennimittäminen. Prodekon neuvottelukuntien työtä puheenjohtajana tai jäsenenä merkittävästi edesauttanut sekä muutoin Prodeko-yhteisöä aktiivisesti tukenut, ansioitunut henkilö voidaan nimittää Prodekon neuvottelukunnan kunniapuheenjohtajaksi. Kunniapuheenjohtajan nimittää Prodekon yhdistyksen kokous ja nimityksen hyväksyy Prodekon Alumnin hallituksen kokous. Esityksiä kunniapuheenjohtajaksi valittavasta voivat tehdä Prodekon ja Prodekon Alumnin hallitukset sekä yhdistysten kokousten osallistujat, Prodekon kunniajäsenet, Prodekon neuvottelukunta ynnä aikaisempien neuvottelukuntien jäsenet. Nimitysesityksistä kuullaan Prodekon kunniajäseniä sekä Prodekon neuvottelukunnan jäseniä. Kunniapuheenjohtaja ei lukeudu neuvottelukuntien yllä säädettyyn jäsenlukuun. Kunniapuheenjohtajuus on elinikäinen.\n4§ Neuvottelukunnan kokoukset Neuvottelukunta kokoontuu tarkoituksensa toteuttamisen kannalta riittävän usein. Kokoukset kutsuu koolle kunniapuheenjohtaja, puheenjohtaja, puheenjohtajan kokouskohtaisesti osoittama neuvottelukunnan muu jäsen, Prodeko tai Prodekon Alumni. Kokouksissa puhetta johtaa neuvottelukunnan puheenjohtaja, jonka sijaisena toimii tarvittaessa I ja toisena sijaisena II varapuheenjohtaja. Prodekon hallituksella ja neuvottelukunnan puheenjohtajalla on tämän estämättä oikeus, yksin tai yhdessä, pyytää kunniapuheenjohtajaa toimimaan nimetyn kokouksen puheenjohtajana, jolloin positiivisen vastauksen tapauksessa kunniapuheenjohtaja toimii kokouksen puheenjohtajana. Neuvottelukunta voi tehdä päätöksiä itseään koskevissa asioissa sekä päätöksiä suositusten antamisesta Prodekolle, Prodekon Alumnille tai toisaalle. Näitä päätöksiä voidaan tehdä siltä osin, kun Prodekon tai Prodekon Alumnin säännöissä, sisältäen tämän ohjesäännön, tai Prodekon tai Alumnin päätöksellä ei ole varattu valtaa asianomaisesta päätöksestä toisaalle. Neuvottelukunnan kokoukset ovat päätösvaltaisia, kun ne ovat laillisesti koolle kutsuttuja. Kokoukset ovat laillisesti koolle kutsuttuja, kun niistä on ilmoitettu riittävästi ennalta kunkin jäsenen sekä mahdollisten kunniapuheenjohtajien ilmoittamiin sähköisiin osoitteisiin – poislukien kunniapuheenjohtajat, jotka ovat ilmoittaneet toivovansa jäädä kyseisen ajan osalta tai pysyvästi kutsuitta. Kokouksissa ovat puhe- ja läsnäolo-oikeutettuja neuvottelukunnan jäsenten lisäksi mahdolliset neuvottelukunnan kunniapuheenjohtajat sekä Prodekon hallituksen puheenjohtaja ja Prodekon Alumnin hallituksen puheenjohtaja, joista viimeisenä mainittu tukee tarvittaessa kokousten järjestelyissä, sekä mahdollisesti paikalle kutsuttavat ulkopuoliset alustajat ja keskustelijat. Neuvottelukunta voi tarvittaessa järjestää sähköpostikokouksia. Juhlittaessa Prodekon viidellä jaollisia ikävuosia pyrkii neuvottelukunta kokoontumaan tilanteen arvoiseen, perinteikkääseen juhlakokoukseen vuosijuhlan yhteydessä. Tällöin kokoukseen kutsutaan puhe- ja läsnäolo-oikeutetuiksi vieraiksi, jos joku kokousten koollekutsumiseen oikeutetuista tahoista sitä esittää, myös aiempien neuvottelukuntien jäsenet, jotka eivät ole pyytäneet jäädä näittä kutsuitta.


Boorilannoite korjaa metsän kasvuhäiriöt | UPM Metsä\nBoorin puutos vaivaa monia metsiä – nestemäinen boorilannoite korjaa ketterästi kasvuhäiriöt\nBoorin puute on hyvin yleinen vaiva erityisesti kuusikoissa. Boorin puutos ilmenee puuston kasvuhäiriöinä ja aiheuttaa merkittäviäkin laatu- ja kasvutappioita metsässä. Nestemäinen boorilannoite korjaa kasvuhäiriöitä jo yhden kasvukauden aikana.\nNestemäisen boorilannoitteen levittäminen on ketterää, sillä se voidaan tehdä metsurityönä niin pienille kuin isoille pinta-aloille ilman sen suurempia järjestelyjä, kuten boorin varastoimisen suunnittelua ja yhteislannoitusten järjestämistä. Metsuri levittää veteen sekoitettua nestemäistä boorilannoitetta moottoriruiskulla tasaisesti maan pintaan myös pienipiirteisillä kuvioilla.\nUPM:n metsänlannoitusvalikoimaan nestemäisen boorilannoitteen levitys tuli UPM Metsän franchisingyrittäjien, Nälkäviulun Anssi Nykäsen ja Antti Ojalan ehdotuksesta.\n— Meillä on entuudestaan hyviä kokemuksia metsurityönä tehtävästä nestemäisestä boorinlevityksestä. Tiedämme sen edut ja kysyntää riittää, joten oli luonnollista ehdottaa sitä osaksi UPM:n metsänlannoituspalveluja. Palvelu on otettu menestyksekkäästi käyttöön jo Itä-Suomen alueella, kertovat Nykänen ja Ojala.\nLannoitteita valmistavan Yara Suomen myyntipäällikkö Juho Räsänen tuntee boorilannoituksen hyödyt ja merkityksen puuston kasvussa.\n— Boorin puutosta tavataan metsissä ympäri Suomen kaikilla puulajeilla. Erityisen tärkeää boorin puutteen korjaaminen on pellon metsityskohteilla ja vanhoilla kaski- ja laidunmailla. Boorin puutoksen korjaaminen lannoitteella on erittäin tärkeää, sillä boori on edellytys puun kasvulle ja laadukkaan tukkipuun kehittymiselle. Lisäksi boorilannoituksen kustannukset ovat todella pienet verrattuna sen hyötyihin, kertoo Räsänen.\nMistä tiedän, kärsiikö metsäni boorin puutoksesta?\nBoorin puutos on yleistä erityisesti entisillä viljelymailla, kun kasketusta maaperästä on vähentynyt boori. Boorin puutos on erittäin yleistä kuusikoissa, mutta jonkin verran sitä näkyy myös koivikoissa ja männiköissä.\n—Polven korkuisesta taimikosta boorin puutosta ei vielä välttämättä näe, mutta sen reunametsiä kannattaa tarkkailla. Jos niissä on havaittavissa monilatvaisuutta tai poikaoksaisuutta, niin todennäköisesti myös taimikko kärsii boorin puutteesta. Ensiharvennus- ja harvennusikäisessä metsikössä boorin puutoksen aiheuttamat vahingot voivat olla jo taloudellisesti tuntuvia. Pahimmillaan arvokkain tyvitukki joudutaan tekemään vaurioiden vuoksi kuiduksi, kertoo Ojala.\nBoorin puutoksen tunnistamiseen voi pyytää myös apua, ja ravinnepuutoksen voi varmistaa neulasnäytteellä.\n— Metsänomistaja voi pyytää metsäasiakasvastaavalta neuvoja ja opastusta boorinpuutoksen tunnistamiseen omalla metsäpalstallaan sekä mahdollista neulasnäytteen ottamista. Neulasanalyysilla voidaan varmistaa metsän ravinnetilanne. Näytteen saatetekstiin merkitään, onko kyseessä kivennäismaa vai turvemaa, sillä lannoitussuositukset tehdään kasvupaikan mukaan. Jos turvemaan paksuus on alle 30 cm, merkitään se neulasnäytteen saatetekstissä kivennäismaaksi, kertoo Räsänen.\nMitä varhaisemmassa vaiheessa boorin puutoksen tunnistaa, sitä varmemmin merkittäviä kasvu- ja laatutappioita voidaan estää. Boorin puutos heikentää myös puuston pakkasen kestävyyttä. Paleltuminen ja neulasvauriot puolestaan heikentävät puun yhteyttämistä, mikä heikentää puun kasvua. Boorilannoitteen vaikutukset näkyvät puustossa jo seuraavan kasvukauden aikana: kasvuhäiriöt korjaantuvat ja laadukasta kasvua alkaa taas muodostua.\nMilloin ja miten boorilannoitteen levittäminen kannattaa tehdä?\nJos metsässä tai sen reunametsissä on merkkejä boorin puutteesta, kannattaa boorilannoite levittää mahdollisimman pikaisesti. Boorilannoitusta voidaan tehdä alle metrin taimikoista aina myöhempään harvennukseen saakka. Levitys tehdään sulan maan aikana.\nBoorilannoitukseen booria tarvitaan maltillisesti.\n— Nestemäisessä boorilannoituksessa käytettävä YaraVita BORTRAC 150 vaikuttaa nopeasti ja on helppo levittää. Tuotetta levitetään 10—15 litraa hehtaarille, jolloin booria per hehtaari tulee noin 1,5—2,25 kiloa. Vaikka määrä saattaa tuntua todella vähäiseltä, on se tutkitusti riittävä määrä puuston boorin turvaamiselle, kertoo Räsänen.\nVaikka nestemäistä booria on mahdollista levittää myös itse, on ammattilaiseen turvautuminen järkevää jo työn fyysisyydenkin puolesta.\n—Nestemäisen boorin levittäminen sujuu asiaan koulutetulta metsurilta kätevästi, vaikka reppuruisku painaakin lähes 30 kiloa. GPS-seurantalaitteen ansiosta boorilla levitetyt alueet on helppo nähdä myös jälkikäteen, Ojala kertoo.\nMetsuri levittää nestemäistä boorilannoitetta moottoriruiskulla. Mitä varhaisemmassa vaiheessa metsän boorinpuutoskohteet tunnistetaan, sitä vähemmän pysyviä kasvua alentavia muotovikoja ehtii muodostua.\nTerveyslannoitukseen voi hakea Kemera-tukea\nBoorilannoitus on terveyslannoitusta, joten ehdot täyttävälle kohteelle voi hakea Kemera-tukea. Myös neulasnäytteen keräämiseen ja analysointiin liittyvät kustannukset sisältyvät lannoituksen kokonaiskuluihin.\n— Terveyslannoituksen Kemera-tuki on 30 % toteutuskustannuksista, mikä tekee investoinnista erittäin kannattavan. Huolehdimme tarvittaessa hakemuksesta asiakkaan puolesta, kertoo Nykänen.\nOnko boorilannoitus ympäristöystävällistä?\nBoori on kasveille välttämätön hivenaine, jota on Suomen kallio- ja maaperässä luontaisesti. Boorin puutos puolestaan koskettaa isoa osaa erityisesti Keski- ja Itä-Suomen kuusikoita, jolloin kuusikoiden kasvun parantaminen on myös ympäristön etu.\n— Metsuri ja reppuruisku eivät itsessään kovin suurta hiilijalanjälkeä tuota, mutta boorilannoitteen aikaansaama puuston lisäkasvu lisää metsän hiilensidontaa, joten voisi sanoa, että boorilannoittaminen on ilmastoteko. Ympäristö huomioidaan myös siinä, että pohjavesialueille ei booria levitetä ja vesistöjen suojavyöhykkeet otetaan aina huomioon, summaavat Ojala ja Nykänen.\nMyös itse boorilannoite on ympäristölle turvallinen tuote.\n— Valmistamamme boorilannoite on turvallinen tuote, jonka käyttö on sallittua myös luomuviljelyssä. Boorilannoitteen vaikutusaika on pitkä, yleensä vähintään 10 vuotta, ja lannoitetta voi käyttää niin taimikkoihin kuin varttuneisiin metsiin, summaa Räsänen.\nKiinnostuitko boorilannoituksesta? Ota yhtyettä paikalliseen metsäasiakasvastaavaasi ja kysy lisää!


Porin kaupunki - Porin kaupungille paikkatietoteknologian hyödyntämisestä Esrin Special Achievement in GIS -palkinto\nEtusivu > Uutiset > 2017 > 05 > Porin kaupungille paikkatietoteknologian hyödyntämisestä Esrin Special Achievement in GIS -palkinto\nPorin kaupungille paikkatietoteknologian hyödyntämisestä Esrin Special Achievement in GIS -palkinto\n(12.05.2017 11:06 Elli-Mari Sulonen / päivitetty 12.05.2017 11:16)\n– Porin kaupunki on ennakkoluulottomasti ja innovatiivisesti lähtenyt paikkatiedon avulla kehittämään uusia ratkaisuja ja sovelluksia tehostaakseen toimintaansa sekä palvellakseen asukkaitaan entistä paremmin. Pori on ottanut Esrin paikkatietoteknologian uusimmat mahdollisuudet hyötykäyttöön ja näyttää muille kaupungeille ja kunnille tietä edistyksellisten teknologisten ratkaisujen ketterässä hyödyntämisessä kunnan tavoitteiden saavuttamiseksi, perusteluissa kerrotaan.\nPorin kaupunki hyödyntää Esrin ArcGIS-paikkatietoalustaa muun muassa koulupiirien ja Satakunnan SOTE -alueiden suunnittelussa sekä Porin kaupungin omistamien kiinteistöjen energiankulutuksen seurannassa ja kunnossapidon suunnittelussa. Pori julkaisi viime vuonna uuden palvelukartan, joka esittelee yli 300 kaupungin palvelukohdetta päiväkodeista terveys- ja sosiaalipalveluiden toimipisteisiin ja matonpesupaikoista kuntoratoihin.\nLisäksi ArcGIS-alusta toimii myös yhtenä kaupungin viestintäkanavista, jota on Porissa lähdetty hyödyntämään esimerkillisesti. Pori tarjoaa julkisen paikkatietoportaalinsa kautta asukkaiden ja vierailijoiden käyttöön monia erilaisia palveluja, kuten Bussit kartalla -sovelluksen sekä Ulkoile Porissa -tarinakartat, joista löytyy tietoa esimerkiksi kaupungin leikki- ja koirapuistoista sekä pyöräily- ja ulkoilureiteistä.\n– Palkinto on upea kiitos siitä työstä, jota olemme paikkatiedon käytössä ja kehittämisessä saavuttaneet. Tämä on kansainvälisen paikkatietoalan "Oscar" , Porin kaupungin tietopalveluasiantuntija Timo Widbom iloitsee.\nSAG-palkinto luovutetaan Porin kaupungin edustajille Esrin kansainvälisessä käyttäjäkonferenssissa San Diegossa heinäkuussa.\nTimo Widbom esittelee Porin palvelukarttaa.\nTeksti: Esri Finland, toimittanut: Elli-Mari Sulonen


Kausityöntekijä, Lassila & Tikanoja Oyj\nIlmoituksen osoite: https://tyopaikat.oikotie.fi/tyopaikka/1216548\nalkavalle talvikaudelle Uusimaalle. Työntekijät rientävät töihin aina silloin kun tarve tulee eli työ on tarvittaessa työhön kutsuttava ja työmäärä on riippuvainen tulevan talven lumitilanteesta. Työtä tehdään aina silloin kun lunta sataa, kelloon katsomatta. Tehtävä kestää huhtikuun 2019 loppuun saakka ja muita kiinteistöhoitotöitä on tarjoilla keväällä ja jatkossakin. Palkkaus KIPA tes 4 mukaan.\nEtsimämme henkilö on reipas, joustava ja valmiina töihin nopeallakin varoitusajalla. Pidät ulkona työskentelystä ja haluat tehdä fyysistä ja liikkuvaa työtä. Paikallistuntemus ja ajokortti ovat eduksi tehtävän hoitamisessa. Arvostamme myös koneajotaitoa.\nHae paikkaa hetimiten osoitteessa www.lassila-tikanoja.fi/toihin. Työ alkaa sääolojen mukaan ja sopivien hakijoiden löydyttyä. Tutustu samalla henkilöstöetuihimme ja L&T:n monipuoliseen toimintaan muutenkin, saatat yllättyä! Lisätietoja tehtävistämme saat sähköpostitse: rekry(at)lassila-tikanoja.fi.


Hyväksytyt tekstit - Vastuuvapaus 2018: ENISA (Euroopan unionin kyberturvallisuusvirasto) - Torstai 14. toukokuuta 2020\nMenettely : 2019/2080(DEC)\nAsiakirjan elinkaari : A9-0039/2020\nVastuuvapaus 2018: ENISA (Euroopan unionin kyberturvallisuusvirasto)\n1. Euroopan parlamentin päätös 13. toukokuuta 2020 vastuuvapauden myöntämisestä Euroopan unionin verkko- ja tietoturvaviraston (ENISA) (nykyisin ENISA (Euroopan unionin kyberturvallisuusvirasto) talousarvion toteuttamisesta varainhoitovuonna 2018 (2019/2080(DEC))\n– ottaa huomioon Euroopan unionin verkko- ja tietoturvaviraston (ENISA) lopullisen tilinpäätöksen varainhoitovuodelta 2018,\n– ottaa huomioon neuvoston 18. helmikuuta 2020 antaman suosituksen varainhoitovuoden 2018 talousarvion toteuttamista koskevan vastuuvapauden myöntämisestä virastolle (05761/2020 – C9‑0047/2020),\n– ottaa huomioon Euroopan unionin kyberturvallisuusvirasto ENISAsta ja tieto- ja viestintätekniikan kyberturvallisuussertifioinnista sekä asetuksen (EU) N:o 526/2013 kumoamisesta 17. huhtikuuta 2019 annetun Euroopan parlamentin ja neuvoston asetuksen (EU) 2019/881 (kyberturvallisuusasetus)(6) ja erityisesti sen 31 artiklan,\n– ottaa huomioon talousarvion valvontavaliokunnan mietinnön (A9-0039/2020),\n1. myöntää ENISAn (Euroopan unionin kyberturvallisuusvirasto) pääjohtajalle vastuuvapauden viraston talousarvion toteuttamisesta varainhoitovuonna 2018;\n3. kehottaa puhemiestä välittämään tämän päätöksen ja siihen erottamattomasti kuuluvan päätöslauselman ENISAn (Euroopan unionin kyberturvallisuusvirasto) pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).\n(2) EUVL C 417, 11.12.2019, s. 34.\n(5) EUVL L 165, 18.6.2013, s. 41.\n(6) EUVL L 151, 7.6.2019, s. 15.\n2. Euroopan parlamentin päätös 13. toukokuuta 2020 Euroopan unionin verkko- ja tietoturvaviraston (ENISA) (nykyisin ENISA (Euroopan unionin kyberturvallisuusvirasto)) varainhoitovuoden 2018 tilien päättämisestä (2019/2080(DEC))\n1. hyväksyy Euroopan unionin kyberturvallisuusviraston (ENISA) varainhoitovuoden 2018 tilien päättämisen;\n2. kehottaa puhemiestä välittämään tämän päätöksen ENISAn (Euroopan unionin kyberturvallisuusvirasto) pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).\n3. Euroopan parlamentin päätöslauselma 14. toukokuuta 2020, joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin verkko- ja tietoturvaviraston (ENISA) (nykyisin ENISA (Euroopan unionin kyberturvallisuusvirasto)) talousarvion toteuttamisesta varainhoitovuonna 2018 (2019/2080(DEC))\n– ottaa huomioon päätöksensä vastuuvapauden myöntämisestä Euroopan unionin verkko‑ ja tietoturvaviraston (ENISA) talousarvion toteuttamisesta varainhoitovuonna 2018,\nA. toteaa, että Euroopan verkko- ja tietoturvaviraston tulo- ja menotaulukon(1) mukaan sen lopullinen talousarvio varainhoitovuodeksi 2018 oli 11 473 788 euroa, mikä merkitsee 2,67 prosentin lisäystä vuoteen 2017 verrattuna; toteaa, että viraston talousarvio rahoitetaan pääasiassa unionin talousarviosta(2);\nB. ottaa huomioon, että tilintarkastustuomioistuin toteaa kertomuksessaan viraston tilinpäätöksestä varainhoitovuodelta 2018 saaneensa kohtuullisen varmuuden siitä, että viraston tilit olivat luotettavat ja tilien perustana olevat toimet olivat lailliset ja sääntöjenmukaiset;\n1. panee tyytyväisenä merkille, että varainhoitovuonna 2018 toteutetun talousarvion seurannan tuloksena talousarvion toteutusaste oli 99,98 prosenttia, mikä merkitsee 0,01 prosentin vähennystä vuoteen 2017 verrattuna; panee lisäksi merkille, että maksumäärärahojen käyttöaste oli 88,56 prosenttia, mikä merkitsee hienoista 0,37 prosentin lisäystä vuoteen 2017 verrattuna;\n2. panee merkille, että virasto käyttää tiettyjä keskeisiä tulosindikaattoreita, joilla se mittaa toimintojensa tuottamaa lisäarvoa ja parantaa talousarviohallintoaan, ja toteaa, että se käyttää laadullisia indikaattoreita enemmän toiminnallisten tavoitteiden saavuttamisen arviointiin ja määrällisiä indikaattoreita enemmän hallinnollisten tavoitteiden saavuttamisen arviointiin; panee merkille, että vastatakseen paremmin sidosryhmien odotuksiin virasto parantaa raportointipakettiaan räätälöimällä laadullisia ja määrällisiä keskeisiä tulosindikaattoreitaan niin, että niillä mitataan tehokkaammin sen toiminnan vaikutuksia;\n3. pyytää virastoa tehostamaan toimiaan 5G-verkon turvallisuuspuutteiden korjaamiseksi ja levittämään tietoa aiheesta mahdollisimman laajalti, jotta varmistetaan, että alalla hyödynnetään olemassa olevia teknisiä ratkaisuja;\n4. pitää valitettavana, että komission vuonna 2017 teettämän, viraston vuosien 2013–2016 toiminnan ulkoista arviointia koskevan tutkimuksen jälkeen ei ole vahvistettu virallista toimintasuunnitelmaa; panee kuitenkin merkille, että asiaankuuluvia suosituksia on pantu täytäntöön ja että komission sisäisen tarkastuksen suorittamassa tarkastuksessa annettiin vastaavanlaisia suosituksia, joiden osalta on sovittu virallisesta korjaavasta toimintasuunnitelmasta;\n5. kannustaa virastoa jatkamaan palvelujensa digitalisointia;\n6. kehottaa komissiota tekemään toteutettavuustutkimuksen, jossa arvioidaan mahdollisuutta luoda yhteisiä synergioita Tessalonikissa päätoimipaikkaansa pitävän Euroopan ammatillisen koulutuksen kehittämiskeskuksen (Cedefop) kanssa; kehottaa komissiota arvioimaan molempia skenaarioita eli viraston siirtämistä Cedefopin päätoimipaikkaan Thessalonikiin ja Cedefopin päätoimipaikan siirtämistä viraston Heraklionissa sijaitsevaan päätoimipaikkaan; toteaa, että viraston siirtäminen Cedefopin päätoimipaikkaan merkitsisi hallinto- ja tukipalvelujen ja yhteisten tilojen hallinnoinnin jakamista sekä yhteisiä tieto- ja viestintätekniikan ja televiestinnän infrastruktuureja ja verkkopohjaisia infrastruktuureja, jolloin säästettäisiin suuri määrä varoja, jotka voitaisiin käyttää molempien virastojen lisärahoitukseen;\n7. panee huolestuneena merkille, että 31. joulukuuta 2018 henkilöstötaulukon toimista oli täytettynä vain 93,62 prosenttia ja että unionin talousarviossa hyväksytyistä 47 väliaikaisesta toimesta 44 oli täytettynä (verrattuna 48 hyväksyttyyn toimeen vuonna 2017); panee merkille, että vuonna 2018 viraston palveluksessa työskenteli lisäksi 27 sopimussuhteista toimihenkilöä ja kolme kansallista asiantuntijaa;\n8. panee merkille, että vuonna 2015 virasto suunnitteli viraston hallintotehtäviin osallistuvan henkilöstön siirtämistä Ateenaan, vaikka asetuksen (EU) N:o 526/2013(3) mukaan tällainen henkilöstö olisi sijoitettava Heraklioniin, ja että on todennäköistä, että kustannuksia voitaisiin edelleen vähentää, jos kaikki henkilöstön jäsenet keskitettäisiin yhteen toimipaikkaan; panee merkille, että Heraklionin toimipaikassa työskentelee tällä hetkellä vain seitsemän henkilöstön jäsentä; panee merkille, että virasto tarkastelee edelleen toimipaikkojensa merkityksellisyyttä nykyisen toimipaikkasopimuksen ja toimipaikoissa kehitettyjen ohjelmien mukaisesti;\n9. panee huolestuneena merkille, että riittävän ammattitaitoista henkilöstöä on vaikea rekrytoida, saada kiinnostumaan ja jäämään viraston palvelukseen, mikä johtuu pääasiassa ilmoitettujen toimien luonteesta (sopimussuhteisen toimihenkilön toimet) ja viraston henkilöstön jäsenten palkkoihin Kreikassa sovellettavista alhaisista korjauskertoimista; panee kuitenkin tyytyväisenä merkille, että virasto on toteuttanut sosiaalisia toimenpiteitä houkuttelevuuden lisäämiseksi;\n10. panee merkille, että virastolla ei ole tarvittavia määrärahoja kaikista avoimista toimista ilmoittamiseksi kaikilla EU:n kielillä EPSOn edellyttämällä tavalla; panee kuitenkin merkille, että virasto julkaisee muiden unionin erillisvirastojen tavoin ilmoituksia avoimista toimista useilla verkkosivustoilla, julkaisuissa eri puolilla unionia sekä EU:n virastojen verkoston verkkosivustolla;\n11. toteaa, että tehtävien siirtoa uusille henkilöstön jäsenille koskevaa prosessia tarkistetaan parhaillaan, jotta tietämystä voidaan vastedes siirtää paremmin uudelle henkilöstölle, ja toteaa, että tämä prosessi on tarkoitus sisällyttää erityistä luotettavuutta edellyttävien tehtävien toimintaperiaatteisiin; pyytää virastoa tiedottamaan vastuuvapauden myöntävälle viranomaiselle, kun kyseinen tarkistus on saatu päätökseen;\n12. panee huolestuneena merkille sukupuolten välisen epätasapainon ylemmässä johdossa vuonna 2018 (kahdeksan miestä ja kaksi naista) sekä johtokunnassa (25 miestä ja viisi naista);\n13. panee merkille viraston nykyiset toimenpiteet ja jatkuvat pyrkimykset avoimuuden sekä eturistiriitojen ennaltaehkäisyn ja hallinnan takaamiseksi ja panee merkille, että johtokunnan jäsenten ansioluettelot ja heidän ilmoituksensa eturistiriidoista on nyt julkaistu viraston verkkosivustolla; palauttaa mieliin, että virasto ei julkaise verkkosivustollaan ylemmän johdon ilmoituksia eturistiriidoista; kehottaa jälleen virastoa julkaisemaan kaikkien johtokunnan jäsenten ansioluettelot sekä ylemmän johdon ilmoitukset eturistiriidoista ja raportoimaan tältä osin toteutetuista toimenpiteistä vastuuvapauden myöntävälle viranomaiselle;\n14. panee huolestuneena merkille, että virasto ei ole tilintarkastustuomioistuimen kertomuksen mukaan vahvistanut erityistä luotettavuutta edellyttäviä tehtäviä koskevia toimintaperiaatteita, joissa määriteltäisiin tällaiset tehtävät, pidettäisiin niitä koskeva luettelo ajan tasalla ja määriteltäisiin toimenpiteet, joilla pienennettäisiin riskiä siitä, että työntekijä ajaa omaa etuaan; kehottaa virastoa viipymättä hyväksymään ja ottamaan käyttöön tällaiset toimintaperiaatteet;\n15. panee merkille, että komission sisäinen tarkastus julkaisi vuonna 2018 sidosryhmien osallistumista ENISAn suoritetuotantoon koskevan tarkastuskertomuksen, jota varten virasto laatii parhaillaan toimintasuunnitelmaa, jonka tarkoituksena on kohdentaa toimia mahdollisesti parannusta vaativiin osa-alueisiin;\n16. panee merkille, että Yhdistyneen kuningaskunnan päätös erota unionista vaikuttaa hyvin vähän viraston toimintaan ja hallintoon; panee kuitenkin merkille, että virasto on tarkistanut sisäisiä prosessejaan lieventääkseen riskejä, joita liittyy Yhdistyneen kuningaskunnan eroon unionista, mutta mitään näistä riskeistä ei ole pidetty kriittisinä vaan pikemminkin hyvin pieninä;\n17. pitää valitettavana, että virasto ei ole vielä vahvistanut virallista strategiaa ympäristöystävällisen työympäristön takaamiseksi; kehottaa virastoa vahvistamaan sen kiireellisesti;\n18. kehottaa virastoa keskittymään tutkimustensa tulosten levittämiseen yleisölle ja pyrkimään saavuttamaan yleisön sosiaalisen median ja muiden viestintäkanavien avulla;\n19. viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 14. toukokuuta 2020 antamaansa päätöslauselmaan(4).\n(1) EUVL C 120, 29.3.2019, s. 205.\n(2) EUVL C 120, 29.3.2019, s. 206.\n(3) Euroopan parlamentin ja neuvoston asetus (EU) N:o 526/2013, annettu 21. toukokuuta 2013, Euroopan unionin verkko- ja tietoturvavirastosta (ENISA) ja asetuksen (EY) N:o 460/2004 kumoamisesta (EUVL L 165, 18.6.2013, s. 41).


Lady Label: Mini-Jul\nLähettänyt Lady Label klo 23:54\nAnonyymi 20. joulukuuta 2012 klo 7.34\nMissäpäin Tamperetta asustat? :) Ite oon treeltä kotoisin, mutta opiskelen nyt vain eri paikakkunalla. Oon tätä sun blogia lueskellut jo varmaan keväästä saakka, tykkään!\nLady Label 20. joulukuuta 2012 klo 14.38\nJee kivaa, toivottavasti luet jatkossakin ja lukijks saa tiätty liittyä ;-)Meikkis asuu ihan Pyynikintorin vieressä! Missäpäin ite asustelit Manse-aikoina? :-)\njoo täytyykin liittyä! :D No sullapa onkin sit oiva paikka asua. Lähellä keskustaa tai no sehän on jo käytännössä keskustaa. Ja upeet lenkkimaastot, jeshh! Mä asustin Länsi-Tampereen suunnalla, Lielahden kupeessa. Kivaa paikkaa kans. Siellä lapsuus on kulutettu, huomenna joulun viettoon sinne jälleen. :)\nLady Label 20. joulukuuta 2012 klo 20.34\nNoniin ei muutakun mahtavaa joulua sinnekin suuntaan! Meikkis alkaa käymään Lietsun GoGolla ens vuoden alusta :-) Ja Pyynikillä tulee kyl aina ravattua ja juostua niitä portaita haha.\nAnonyymi 23. joulukuuta 2012 klo 18.10\nKiitos samoin! :) Kuulostaa hyvältä, sinne menee onneks hyvin busseja.


Viikinmäen korttelitalon uudisrakennuksen hankesuunnitelma\nHEL 2011-008303 T 10 06 00\nKaupunginvaltuusto päätti kaupunginhallituksen ehdotuksen mukaisesti hyväksyä 11.10.2011 päivätyn Viikinmäen korttelitalon hankesuunnitelman siten, että hankkeen enimmäislaajuus on 3597 brm² ja rakentamiskustannusten enimmäishinta arvonlisäverottomana 12 710 000 euroa kesäkuun 2011 kustannustasossa.\nViikinmäen korttelitalon hankesuunnitelma liitteineen\nKaupunginvaltuusto päättänee hyväksyä 11.10.2011 päivätyn Viikinmäen korttelitalon hankesuunnitelman siten, että hankkeen enimmäislaajuus on 3597 brm² ja rakentamiskustannusten enimmäishinta arvonlisäverottomana 12 710 000 euroa kesäkuun 2011 kustannustasossa.\nHankkeen laajuus on 3597 brm², josta päiväkodin osuus on 943 brm² ja koulun osuus 2655 brm². Rakennuksessa tulee toimimaan koulu, jossa on 180 oppilaspaikkaa (luokat 1 - 6 ja starttiluokka) ja päiväkoti, jossa on 4 ryhmää, tilapaikkoja 84.\nHankkeen rakennuskustannukset ovat arvonlisäverottomana 12 710 000 euroa. Hankkeen rakentaminen on ajoitettu vuosille 2013 - 2014.\nOpetusviraston Helsingin tietokeskuksen väestöennusteeseen perustuvan oppilasennusteen mukaan peruskouluikäisten määrä Pihlajiston, Pihlajamäen, Viikinmäen ja Viikinrannan alueella lisääntyy 344:llä vuosina 2011 - 2019.\nLähikouluun menevien oppilaiden arvioitu määrä alueella vuosina 2011 - 2019 on 816 - 1155 oppilasta. Tarvittavien lähikoulupaikkojen määrä erityisoppilaiden tilantarpeet huomioiden on 941 - 1283 oppilaspaikkaa.\nLähikoulujen laskennallinen kapasiteetti on 1073 oppilaspaikkaa.\nOpetuslautakunta on 18.3.2008 tarkistaessaan koulu- ja oppilaitosverkkoa 2009 - 2013 edellyttänyt, että myös muuttuva toimintakulttuuri otetaan huomioon: selvitetään iltapäivätoiminnan tarpeet koulurakennuksissa, otetaan huomioon kapasiteettilaskennassa positiivisen diskriminaation vaikutukset ja huolehditaan koulumatkojen turvallisuudesta. Opetuslautakunnan päätös edellyttää olemassa olevien koulujen kapasiteetin uudelleen tarkistusta ja uusien koulujen kohdalla mitoituksen tarkistusta. Viikinmäen Korttelitalo tulee toimimaan Pihlajiston ala-asteen koulun sivutoimipisteenä.\nLatokartanon päivähoitoalueella 1-6 -vuotiaiden suomenkielisten lasten määrä lisääntyy väestöennusteen mukaan vuosien 2011 - 2016 aikana noin 250 lapsella, ja alkaa ennusteen mukaan vähentyä vuodesta 2017 alkaen. Päivähoitoalueen hoitopaikkatarvetta on osittain hoidettu väliaikaisin tilaratkaisuin ja lisätilaa otetaan käyttöön myös syksyllä 2012. Tällä hetkellä noin 100 lasta on hoidossa kolmessa väliaikaisessa päivähoitotilassa.\nLatokartanon päivähoitoalueen ja lähialueiden palveluverkkoa arvioidaan samanaikaisesti Viikinmäen korttelitalon ja päiväkoti Satakielen valmistumisen myötä, jolloin osasta väliaikaisia tiloja voitaneen alueella luopua.\nKorttelitalon suunnittelun lähtökohtana on ollut, että osa luokkatiloista voi tarvittaessa ensin toimia päiväkotitiloina nopeasti lisääntyvälle alle kouluikäiselle väestölle ja siirtyä myöhemmin koulun käyttöön.\nRakennuspaikka sijaitsee Viikinmäen länsiosassa. Voimassa olevan asemakaavan mukaan alue on julkisten lähipalvelurakennusten korttelialuetta (YL), sen rakennusoikeus on 4200 k-m² ja suurin sallittu kerrosluku yhdestä kolmeen.\nHanke on erityisen vaativa tontin korkeuserojen takia. Alimman tason (eteläreuna, jossa puisto/ pallokenttä sijaitsee) ja ylimmän tason (ajo tontille , paikoitus) välillä on yhteensä noin 14 metrin korkeusero. Rakennusaloille on asemakaavassa merkitty alimmat sallitut louhintatasot Viikinmäen vedenpuhdistamon vuoksi.\nKorttelitalon tontille on laadittu 3.3.2011 päivätty asemakaavan muutosehdotus hankesuunnitelmaan liittyvien viitesuunnitelmien perusteella.\nAsemakaavan muutoksessa tontin 36262/1 kokoa ehdotetaan suurennetavaksi sen koillis- ja eteläosassa. Tämä parantaa uuden korttelitalon ja siihen liittyvien piha-alueiden sijoittamismahdollisuuksia topografialtaan hyvin vaikealle tontille. Rakennusoikeus säilyy ennallaan.\nRakennuksen sovittaminen tontin korkeuseroihin mahdollistaa normien mukaan mitoitetut piha-alueet ja niiden hyvän käytettävyyden. Samalla tämä kuitenkin johtaa sisätilojen jakamiseen puolen kerroksen tasoeroin, jolloin tilojen sujuva ja esteetön saavutettavuus edellyttää kahden hissin rakentamista, normaali kerrosten välisen hissin ja yhden tasonostimen.\nPäiväkodin tilat ja pihat sijoittuvat tontin pohjoisosaan, ensimmäiseen ja toiseen kerrokseen. Koulun tilat sijoittuvat rakennuksen eteläpäätyyn pohja-, ensimmäiseen ja toiseen kerrokseen.\nRakennuksen keskiosassa sijaitsevat juhlasali/ruokasali näyttämöineen, pääsisäänkäyntiaula ja kirjasto. Koulun kenttänä toimii puistosuunnitelman toteuttamisen yhteydessä rakennettava pallokenttä.\nHKR-Rakennuttajan laatiman kustannusennusteen mukaan hankkeen rakennuskustannukset ovat 12 710 000 euroa arvonlisäverottomana eli 3534 euroa/brm². Kustannukset ovat kesäkuun 2011 hintatasossa.\nRakennus on sosiaali- ja opetusvirastoille vuokrakohde, jonka kiinteistöviraston tilakeskus toteuttaa. Kiinteistöviraston tilakeskuksen vuokra-arvio (alv. 0 %) hankkeesta em. kustannusten perusteella on:\n18.99 euroa /htm²/kk\n3.72 euroa /htm²/kk\n22,71 euroa /htm²/kk.\nLaskennallisesti kohteessa on 3058 m² huoneistoalaa (= vuokranmaksupinta-ala). Vuokra-ajaksi on määritelty 20 vuotta. Siten kuukausivuokra koulun osalta on noin 51 256,47 euroa ja vuosivuokra noin 615 077,64 euroa.\nPäiväkodin osalta kuukausivuokra on 18 190,71 ja vuosivuokra noin 218 288,52 euroa.\nVuosien 2012 - 2016 talonrakennushankkeiden rakentamisohjelmassa hanke on vuosina 2013 - 2014 toteutettavana hankkeena, jonka rakentamiskustannukset ovat 13 miljoonaa euroa.\nRakentaminen on suunniteltu aloitettavaksi maaliskuussa 2013, jolloin rakennus valmistuisi heinäkuussa 2014.\nKiinteistöviraston tilakeskus vastaa hankkeen toteuttamisesta, kiinteistön ylläpidosta ja tilaa rakennuttamistehtävät HKR-Rakennuttajalta.\nTalous- ja suunnittelukeskus toteaa, että hanke vastaa osaltaan alueella syntynyttä päiväkoti- ja koulupalveluiden tarvetta ja hanke on otettu huomioon talousarviossa. Talous- ja suunnittelukeskus puoltaa hankesuunnitelman hyväksymistä ehdotuksen mukaisesti.\nEsittelijä toteaa, että hanketta on pidettävä tarpeellisena ja tarkoituksenmukaisena ottaen huomioon alueen väestönkehityksestä johtuvan päiväkoti- ja kouluikäisten lasten määrän. Ehdotus on kiinteistölautakunnan esityksen mukainen.\nKaupunginhallitus 25.06.2012 § 759\nTalous- ja suunnittelukeskus 15.6.2012\nTalous- ja suunnittelukeskus toteaa, että Viikinmäen korttelitalon uudisrakennushankkeessa on kyseessä koulu- ja lasten päiväkotirakennus, johon on koulun osalle suunniteltu yhteensä 160 oppilaspaikkaa (luokat 1-6 ja starttiluokka) ja päiväkotiin 84 tilapaikkaa. Hankkeen laajuus on yhteensä 3 597 brm2, josta koulun osuus on\n2 655 brm2 ja lasten päiväkodin 943 brm2.\nOpetusviraston Helsingin tietokeskuksen väestöennusteeseen perus-tuvan oppilasennusteen mukaan peruskouluikäisten määrä Pihlajiston, Pihlajamäen, Viikinmäen ja Viikinrannan alueella lisääntyy 339:llä vuosina 2011–2019. Lähikouluun menevien oppilaiden arvioitu määrä alueella vuosina 2011–2019 on 816-1155 oppilasta. Tarvittavien lähikoulupaikkojen määrä erityisoppilaiden tilantarpeet huomioiden on 941-1283 oppilaspaikkaa eli peruskouluikäisten määrä lisääntyy alueella yhteensä 342:lla.\nLatokartanon päivähoitoalueella 1-6 -vuotiaiden suomenkielisten lasten määrä lisääntyy väestöennusteen mukaan vuosien 2011 -2016 aikana noin 250 lapsella, ja alkaa ennusteen mukaan vähentyä vuodesta 2017 alkaen. Päivähoitoalueen hoitopaikkatarvetta on osittain hoidettu väliaikaisin tilaratkaisuin ja lisätilaa otetaan käyttöön myös syksyllä 2011. Tällä hetkellä noin 100 lasta on hoidossa kolmessa väliaikaisessa päivähoitotilassa.\nHKR-Rakennuttajan laatiman kustannusarvion mukaan hankkeen rakennuskustannukset ovat 12 710 000 euroa arvonlisäverottomana eli 3534 euroa/brm². Kustannukset ovat kesäkuun 2011 hintatasossa (RI=103,7 ja THI=153,6).\nKiinteistöviraston tilakeskus on arvioinut pääomavuokraksi\n19,0 euroa /htm²/kk ja ylläpitovuokraksi 3,7 euroa /htm²/kk eli yhteensä 22,7 euroa /htm²/kk (alv 0%).\nKuukausivuokra 20 vuoden ajalle laskettuna koululle on 51 256 euroa ja vuosivuokra 615 077 euroa. Päiväkodin kuukausivuokra on\n18 191 euroa ja vuosivuokra 218 289 euroa.\nVuoden 2012 talousarviossa hankkeen kokonaiskustannusarvioksi on merkitty 13,0 milj. euroa. Vuodelle 2012 hankkeelle on varattu\n2,51 milj. euroa. Suunnitelmavuodelle 2013 on hankkeelle merkitty\n10 milj. euroa.\nHankesuunnitelman mukaan rakentaminen on myöhentynyt vuoden 2012 talousarvion laadinnan jälkeen siten, että se alkaisi maalis-kuussa 2013 ja valmistuisi heinäkuussa 2014. Kiinteistölautakunnan 19.4.2012 hyväksymässä talonrakennushankkeiden investointiohjelmassa hankkeen kustannuksiksi on merkitty hankesuunnitelman mukaisesti 12,71 milj. euroa. Investointiohjelman mukaan hankkeen toteutukseen on ennen vuotta 2012 käytetty 0,19 milj. euroa. Vuoden 2012 rahoitustarpeeksi on arvioitu 0,43 milj. euroa. Vuoden 2013 talousarvioon on ehdotettu 4,36 milj. euroa. Vuodelle 2014 on suunniteltu tarvittavan 7,73 milj. euroa.\nTalous- ja suunnittelukeskuksen mielestä hankesuunnitelma tulisi hyväksyä.\nKiinteistölautakunta 01.12.2011 § 590\nKiinteistökartta H5 S4, Harjannetie 3\n- esittää kaupunginhallitukselle 11.10.2011 päivätyn Viikinmäen korttelitalon hankesuunnitelman hyväksymistä siten, että hankkeen enimmäislaajuus on 3597 brm² ja että rakentamiskustannusten enimmäishinta on arvonlisäverottomana 12 710 000 euroa kesäkuun 2011 kustannustasossa.\n- päätös tehdään ehdolla, että sosiaalilautakunta ja opetuslautakunta antavat puoltavan lausunnon hankesuunnitelmasta.


Tahdon morsiuspuvun: Britannia - Elisa Viihde\nKausi 4, osa 17. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Dianalle legendaarise\nKausi 4, osa 23. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Dianalle legendaarise\nKausi 4, osa 24. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Dianalle legendaarise\nKausi 4, osa 3. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Dianalle legendaarisen\nKausi 4, osa 4. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Dianalle legendaarisen\n4. kausi alkaa uusintana. Osa 1. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Diana\nKausi 4, osa 2. Suosikkisarjan brittiversiossa essexiläisen morsiupukuliike Confetti & Lacen asiantuntijat opastavat vaativia morsiamia täydellisen hääpuvun löytämisessä. Oikean hääpuvun etsimisessä auttavat etunenässä mm. prinsessa Dianalle legendaarisen


Blogi Archives - Sivu 3 5:stä - Sinikka Vepsä\nLuottamustoimen positiivisimpia hetkiä\nEilinen tiistai aamun Hkl:n johtokunnan ylimääräinen kokous oli luottamustoimeni osalta yksi postiivisimmista. Suomalainen Mipro Oy Mikkelistä voitti tarjouskilpailun hankintalain säädöksien mukaan. Hankintalaki sitoo päättäjiä ja Siemensillä oli tarjouksessaan paljon poikkeamia ja huomattavasti kalliimpi tarjous . Onnittelut Mipro Oy:lle! Länsimetron asetinlaite…\nYstävänpäivän ilta omaishoitajan tuuraajana Työssäni toimin muistisairaiden asukkaiden ryhmäkodissa osastonhoitajana . Ryhmäkodissamme alkoi viime vuonna osavuorokausihoitokokeilu. Arkisin meille tulee sovitusti kotoa muistisairas asukas päiväksi hoitoon. Kokeilu osoittautui niin tärkeäksi, että toiminta jatkuu. Näin tutustuin -38 syntyneeseen mieheen ja hänen omaishoitajana…\n.Olen Tehy:n ammattiosasto 165:n jäsen ja alla vastaukseni Tehy:n laatimaan neljään ponttiin, jotka näkyvät myös ammattiosastoni sivustolla. Kommenttini Tehyn tavoitteisiin: 1. Hyvinvointiyhteiskunnan palvelulupaukseen pitää voida luottaa myös tulevaisuudessa SOTE-ratkaisun on taattava tasavertainen hyvä hoito ja huolenpito kaikille. Terveyserot on saatava kaventumaan.…\nMinimistä tuli maksimi\nNimimerkki Erikoislääkäri (HS Mielipide 18. 12.) on oikeassa siinä, että vanhuspalvelulaissa sanalla arvokkuus ei ole ikäihmisten hoitoa koskevissa päätöksissä sijaa. Vanhusten heittopussina olon lisäksi hyvää tarkoittavan vanhuspalvelulain minimihenkilöstöresurssista, 0,5 hoitajasta, tehdään nyt Suomessa maksimia. Niukkuutta ja kurjuutta jaetaan tasaisesti. Ymmärtääkseni tämä…\nNopea hoitoon pääsy on taattava kaikille tasavertaisesti\nKari Kaukinen (Vieraskynä HS 9.1.15) on oikeassa siinä, että työterveyshuollon pitäisi keskittyä perustehtäväänsä etenkin nyt kun työuria ollaan pidentämässä. Entisenä työterveyshoitajana Kelan korvaushakemus rumba turhautti ja vei kohtuuttomasti aikaa. Kelan roolin poistaminen ei muuta yksityisten työterveyshuoltopalveluiden tuottajien käyttäytymistä . Johtavana…\nHyvää naistenpäivää kaikille maailman naisille, uskokaa unelmiinne\nNaistenpäivä vakiintui 3. maaliskuuta päiväksi 1917 Pietarin tekstiiliteollisuuden lakon vuoksi. Kansainväliseksi naistenpäiväksi se on levinnyt Venäjältä. Tämän naistenpäivän aamun HS:sta luin kuinka vuonna 2000 Mosambikin tulvien takia puussa syntynyt Rosita Mabuiango opiskelee nyt lukiossa ja kuinka Afganistanissa ikivanhan perinteen takia…\nPalkkamaltti koskee kai vain tavallisia työntekijöitä\nSuomen menetetystä kilpailukyvystä ei voi syyttää Sari Sairaanhoitajaa tai Tehyä, vaikka Juha Akkanen kolumnissaan (HS 19. 10.) niin antoi ymmärtää. Hoitajien palkkakehitys on ollut vaatimatonta verrattuna moniin miehisiin ammattialoihin. Sari Sairaanhoitajalta, kuten kaikilta tavallisilta työntekijöiltä, vaaditaan palkkamalttia. Suurimpien johtajien palkkakehitys…\nKansanedustaja Rakel Hiltunen Suutarilassa Puistolan Demareiden vieraana maanantaina 23.2.2015 eduskuntaehdokas Sinikka Vepsän kutsumana\nRakel Hiltunen kertoi omasta poliittisesta heräämisestään. Halu auttaa eli polte kuten hän itse kertoi on kestänyt koko 26 vuotisen poliittisen uran. Rakel on ollut monessa mukana, luonut laajan verkoston ja tehnyt tehtävät kykyjensä mukaan hyvin. Tällä hän voitti äänestäjien, puoluetovereiden…\nHistoria taitaa toistaa itseään. Helsingin metro valmistui 1982 aikataulustaan pahasti myöhästyneenä ja media arveli tuolloin, että maanalaisesta on tulossa sukupolvelta toiselle siirtyvä kallis perintö ( HS 28.5.14) Samoin on nykyisen metron automatisointiprojektin suhteen. HKL:n oman arvion mukaan Helsingin metron automatisointi…\nYksityisten terveyspalveluiden lisääntyminen nykyisestään ei tuo Suomelle säästöjä kuten Jari Luukka (Hs 15.8.) totesikin . Yksityiset palveluiden tuottajat valtaavat alaa lääkäriasematoiminnan lisäksi rakennuttamalla kuntiin palvelutaloja ja hoitokoteja. Näitä tarvitaan, mutta onko oikein, että veroja kierretään ja voitot kotiutetaan muualle kuin…


Vieras Tulevaisuudesta | elokuvateatteri.com\n15.10.2007 Pasi Varho 0\n199848 Barry Levinson2 Dustin Hoffman9 jännitys458 kauhu235 Liev Schreiber12 Peter Coyote3 Queen Latifah3 Samuel L. Jackson31 sci-fi239 Sharon Stone7\nMichael Crichtonin kirjoista on tehty monen monituista elokuvaa ja Sphere on ehkäpä yksi erikoisimmista. Yhdistävä tekijä Crichtonin kirjoissa on hyvin toimiva jännityksen luominen. No,...\nMichael Crichtonin kirjoista on tehty monen monituista elokuvaa ja Sphere on ehkäpä yksi erikoisimmista. Yhdistävä tekijä Crichtonin kirjoissa on hyvin toimiva jännityksen luominen. No, kuvitellaanpa tilanne, jossa hallitus tulee kysymään sinulta suunnitelmaa sen varalle, jos joskus törmäämme ulkoavaruuden olentoihin. Naurat ehdotukselle, mutta kun saat tästä asiasta 35 000 dollaria, niin heität lonkalta, että tarvitaan meribiologi (tutkimaan tuntemattoman eliön biologiaa), matemaatikko (matematiikka on universaali kieli) , astrofyysikko (selvittämään mistä päin universumia eliö on kotoisin) ja psykologi (pitää homman hanskassa). Keräät rahat, maksat asuntosi käsirahan ja elelet onnellisena, kunnes vuosien päästä hallitus tulee noutamaan sinut kotoa ja huomaat, että kirjoittamasi suunnitelma on otettu käyttöön. Tervetuloa Norman Goodmanin painajaiseen.\nOhjaaja Barry Levinson ohjaa lähes kirjaimellisesti Crichtonin kirjaa ja itse elokuva onkin jaettu eräänlaisiin lukuihin. Elokuvan keskushahmoa, Tohtori Goodmania, näyttelee loistavasti Dustin Hoffman, jonka yhteistyö ohjaaja Levinsonin kanssa ulottuu aina Rainmaniin saakka. Tämän huomaa, sillä Hoffman on aivan liekeissä tässä elokuvassa. Ainoa miinus tulee siitä, että Hoffman näyttelee lähes samaa hahmoa kuin "Outbreakissa", mutta se ei oikeastaan haittaa, sillä hän tekee sen niin hyvin. Sharon Stone ei tällä kertaa ole kuvassa mukana vain ulkonäkönsä takia, vaan kerrankin hänen näyttelijänlahjojensa vuoksi, ja hän suorastaan nauttii näytellä hieman sekopäistä meribiologi Beth Halpernia. Kun haetaan näsäviisasta, nopeasti puhuvaa älykön näköistä näyttelijää, Samuel L. Jackson on mies paikallaan matemaatikko Harry Adamsina. Kun soppaan heitetään vielä Liev Schreiberin näyttelemä hieman nörtihkö astrofyysikko Ted Fielding, on kasassa joukko, joka lähetetään tähän ensimmäiseen kohtaamiseen.\nElokuva alkaa siitä kun Yhdysvaltain laivasto on löytänyt jotain hyvinkin mielenkiintoista meren pohjasta: nimittäin 300 vuotta vanhan avaruusaluksen ja he haluavat tietenkin mennä tutkimaan sitä erikoisryhmän kanssa. Crichtonin kirjoille tyypillistä jännitystä lähdetään kasvattamaan alusta asti ja kierroksia lisätään aina sopivin väliajoin. Näyttelijä valinnat ovat todellakin osuneet nappiin ja tuntuu siltä, että kaikilla "sankareilla" on jotain luurankoja kaapissaan, kun 900 metrin syvyydessä alkaa tapahtua kummia. Onkin suorastaan nautittavaa katsella Hoffmanin ja Stonen välistä jännitettä, joka ei todellakaan ole romanttista, mutta silti se sytyttäisi hehkulampunkin palamaan. Myös Jackson tuo loistavasti esille omat tunteelliset vajavaisuutensa.\nElokuva voidaankin jakaa karkeasti kahteen osaan: ensimmäisessä osassa kasvatetaan odotuksia ensimmäisestä kohtaamisesta ja siihen liittyvistä kysymyksistä. Kun asioiden oikea laita vihdoin selviää, alkaa niin sanottu toinen osa, jossa yritetään selvittää kuinka tähän oli päädytty ja mitä helvettiä juuri tapahtui. Toisinsanoen merenpohjasta kyllä löytyy avaruusalus, mutta sieltä löytyy myös jotain todella paljon mielenkiintoisempaa ja pelottavampaa ja jo pelkkä elokuvan nimi, Sphere, kertoo mitä avaruusaluksesta löytyy. Tästä eteenpäin pohdinta keskittyykin siihen, että mikä tämä elävältä näyttävä pallo sitten oikeasti on. Oikeastaan enempää ei voi juonesta kertoa spoilaamatta sitä täydellisesti.\nElokuvan käsittelemä aihe onkin aina yhtä kiehtova ensikohtaaminen vieraan eliön kanssa. Mutta samalla se kertoo meidän ihmisten omasta päänsisäisesti tapahtuvasta myllerryksestä, sekä siitä olemmeko sittenkään valmiita tuohon kohtaamiseen. Täytyykin myöntää, että Crichton lainaa hyvinkin paljon vanhan ajan scifi-kirjoittajilta kuten Arthur C. Clarkelta, joten täysin omaperäistä juonenkuljetus ei suinkaan ole. Myös hieman lässähtänyt loppuratkaisu syö elokuvan tehoja, mutta kaiken kaikkiaan Sphere on hyvin toimiva scifi-trilleri, joka yhdistää suljetun tilan kauhua oman mielemme vajavaisuuksiin ja tuo esille sen kuinka suurin uhka ei välttämättä tulekaan aina ulkoa.


Yhteisvastuukeräyksen 2021 tulos kaksi miljoonaa euroa - korona rajoitti perinteisiä keräystapoja - Seurakuntalainen\nyhteisvastuukeräys 02.02.2022 11:43 (päivitetty 11:43)\nYhteisvastuukeräyksen 2021 tulos kaksi miljoonaa euroa – korona rajoitti perinteisiä keräystapoja\nAiempina vuosina yhteisvastuukeräystä on tehty paljon keräyslippailla ja seurakuntatapahtumilla. Korona-aikana näitä on ollut vähemmän. Kuva: Lauri Rotko\nYhteisvastuukeräyksen 2021 kohteena oli vähävaraisten ikäihmisten tukeminen Suomessa ja maailmalla. Vaikka korona kuritti lähikeräyksiä, keräystulos ylittyi edellisvuoteen, myös koronan haavoittamaan vuoteen verrattuna.\nHieman yli kahden miljoonan euron keräystuotoilla Suomessa välitetään Kirkon Diakoniarahaston sekä seurakuntien kautta tukea taloudellisessa ahdingossa sinnitteleville ikäihmisille sekä parannetaan heidän digitaalisia valmiuksiaan. 60 prosenttia tuotosta ohjataan Kirkon Ulkomaanavun ruohonjuuritason työhön kehittyvissä maissa.\nyhteisvastuukeräys, yhteisvastuukeräys 2021\nMonikasvoinen kirkko – mikä saa yrittäjän liittymään ja papin lähtemään?


Joutsan Seutu | Angesselkä tekee kyläkirjan\nAngesselkä tekee kyläkirjan\nAngesselässä on tekeillä kyläkirja, jonka on tarkoitus valmistua paino- ja myyntikuntoon keväällä tai kesällä 2011. Kirjaprojekti alkoi viime syksynä ja se eteni päättyneen talven yli kansalaisopiston kirjapiirissä.\nNyt kirjaan etsitään muisteloita, tarinoita ja valokuvia sellaisilta henkilöiltä, jotka eivät ole olleet mukana kirjapiirissä. Kyläpäällikkö Juhani Kuitunen patistaakin kaikkia Angesselässä joskus asuneita tai kylän asioista tietäviä ottamaan yhteyttä. Kuitusen mukaan kaikki kylään tavalla tai toisella liittyvät aihepiirit ovat tervetulleita.\n– Kyläkirjasta ei tule varsinaisesti historianteosta, vaan siihen pyritään löytämään myös hauskuutta ja tilannekomiikkaa, Kuitunen luonnehtii.\nNeljä vai kolme opettajaa? Päätöksien yritysvaikutuksia arvioitu


Kauraiset nokkossämpylät | Kulinaari\nHome / kaura / kaurasämpylät / Leivonta / Luomu / nelkytplusblogit.fi / nokkonen / nopeat ja helpot / pellavarouhe / ruoka / ryöppäys / superfood / Sämpylät / vaahterasiirappi / Kauraiset nokkossämpylät\nPosted by Kulinaari | Labels : kaura , kaurasämpylät , Leivonta , Luomu , nelkytplusblogit.fi , nokkonen , nopeat ja helpot , pellavarouhe , ruoka , ryöppäys , superfood , Sämpylät , vaahterasiirappi\nSain yllätystuliaisina maalta tuoreita nokkosia. Niistä saa ryöppäämisen jälkeen herkkua jos toistakin, mutta ihan ensimmäisenä lähtivät paistumaan entuudestaan tutut kaurasämpylät höystettynä tällä kotimaisella superfoodilla.\nRohdoskasvina unohdetun nokkosen terveysvaikutuksia tunnetaan vielä kovin vähän ja siksi sen käyttö Suomessa ei ole vielä kovin suurta, mutta mm. Aasiassa se on hyvin suosittua. Nokkonen on Suomen ravinteikkaimpia kasveja – ellei jopa ravinteikkain ja sisältää mm. amonoahappokoostumukseltaan hyvää proteiinia jopa yli 20 prosenttia. Lisäksi muita hyödyllisiä happoja, flavonoideja ja rautaa. Lisäksi sillä on tehokas elimistöä puhdistava vaikutus.\nNokkosen lehdet irrotetaan varsista, huuhdellaan ja ryöpätään kertaalleen runsaassa vedessä. Huuhdo sen jälkeen kylmällä vedellä ja purista ylimääräinen vesi pois. Tämän jälkeen voit käyttää nokkosen haluamallasi tavalla tai pakastaa pieninä annospalloina jot ka on helpompi ottaa käyttöön ja hienontaa ruokiin.\nEi siis muuta kuin kädet taikinaan!\nKAURAISET NOKKOSSÄMPYLÄT (16 kpl)\n1 pss kuivahiivaa tai\n0,5 dl luomu vaahterasiirappia\n6-7 dl luomuvehnäjauhoja\nn. 2 dl ryöpättyä nokkosta hienonnettuna\nLiota kuivahiiva 42 asteiseen veteen. Mikäli käytät tuorehiivaa käytä kädenlämpöistä vettä. SEkoita joukkoon kaurahiutaleet ja jätä lepäämään liinan alle 20 minuutiksi.\nLisää suola, siirappi, hienonnetut nokkoset sekä puolet jauhoista pienissä erissä. Lisää öljy ja alusta joukkoon loput jauhoista pienissä erissä.\nTee taikinasta pötkö ja jaa 16 osaan. Pyörittele sämpylöiksi ja kohota liinan alla noin 30 minuuttia.\nSivele kohonneiden sämpylöiden pinta vedellä ja ripottele pinnalle pellavarouhetta. Paista 225 asteessa 15-20 minuuttia.\n1 kommentti on "Kauraiset nokkossämpylät"\nTiina Varjus 6.5.2018 16.59\nPitääpä käydä tähystämässä pihan nokkosenalut.


Julkaistu 8 syyskuun, 2020 8 syyskuun, 2020 kirjoittanut G1\nGospel First – Evankeliumi ensin -ohjelma TV7 tiistai 8.9.2020 klo 21:30\nJohdatus? Raamatussa luvataan, että Jumala johdattaa meitä, kun kuljemme rukoillen. Tärkein johdatus elämässämme on se, että meidät johdatetaan Jeesuksen luokse ja saamme tulla uskoon.\nMartin Judanov, Haapsalusta pohtii yhdessä kanssamme miten Jumalan johdatus käytännössä toimii?\nSamuel Serubiri kertoo todistuksen siitä, kuinka Jumala johdatti häntä todella yliluonnollisesti Ugandassa. Ohjelmassa seitsemän ylivertaista ja yksinkertaista Raamatun ohjetta siihen, että kuinka voit kulkea johdatuksessa.\nHaluamme viedä ohjelman kautta Kristus -keskeistä evankeliumin ilosanomaa eteenpäin. Gospel First – Evankeliumi ensin -ohjelma: Johdatus 8.9.2020\nOlemme tehneet nyt noin vuoden lähetys/missio -työtä Gospel First kautta. Olemme saaneet johdattaa isoja ihmismääriä Jeesuksen luokse. Voimme tehdä vielä enemmän, jos autat meitä. Saisimme tehtyä tehokkaita evankeliumin -julistus tapahtumia ja voisimme viedä pelastuksen sanomaa Jeesuksesta Kristuksesta kadotetuille sieluille.


HIENO-kahvi on t�ysin uusi, huippulaatuinen premium-kahvi. Siihen on k�ytetty ensiluokkaisia papuja Massimo Zanettin omalta plantaasilta Brasiliasta sek� parhaita kahvilajikkeita muun muassa Kolumbiasta ja Keniasta. Kahvi paahdetaan Suomessa suomalaisella ammattitaidolla. Alkuper�\nHIENO-kahvin syd�n on Brasiliassa, kuvankauniissa Minas Gerasin osavaltiossa sijaitsevalla Massimo Zanettin kahviplantaasilla. Atlantin valtameren vienojen tuulten puhallus yhdess� karun vuoriston kanssa takaavat kahville ihanteelliset kasvuolosuhteet. Runsaiden sateiden ja pitk�n kasvukauden ansiosta kahvilla on aikaa ime� Brasilian maaper�st� kaikkein hienoimmat aromit ja kypsy� t�ydellisen kahvinautinnon l�hteeksi. Kun oman plantaasimme kahviin lis�t��n laadukkaita, vahvalla kahviosaamisella kasvatettuja Kolumbian ja Kenian kahvilaatuja, saadaan kahvia, joka on enemm�n kuin kahvia. HIENO on el�mys, jonka haluaa kokea aina uudelleen. Valmistus\nHIENO on Meiran pitk�aikaisen kahviosaamisen taidonn�yte, jossa jokaisella kahvilaadulla on t�rke� merkitys kaikkein hienoimman kahviel�myksen aikaansaamiseksi. Pitk�llisen ty�n tuloksena l�ysimme reseptin hienoista hienoimpaan kahvinautintoon: pehme�happoiseen Kolumbia-kahviin lis�t��n pirte�n marjaisaa Kenia-kahvia ja makuel�mys viimeistell��n p�hkin�isen pehme�ll� Brasilia-kahvilla. Seos paahdetaan suomalaisia kahviperinteit� kunnioittaen, tarkkaan valvotuissa olosuhteissa t�ytt�m��n niin vaalea- kuin tummapaahtoisen kahvinyst�vien makumieltymykset. HIENO-kahvi pakataan pakkaukseen, joka kehitettiin paitsi s�ilytt�m��n kahvin aromit, my�s t�ytt�m��n hienoimman kahvin ulkoiset vaatimukset. Kaikissa HIENO-kahvin valmistusvaiheissa kantavana ajatuksena on laatu. HIENO on kahvi, jossa maistuu suomalainen kahviosaaminen. HIENO\nCafe Arome HIENO on suomalaiseen kahvimakuun paahdettu premiumkahvi. HIENOn j�ljittelem�t�n maku takaa aamun onnistumisen ja illan tunnelmallisuuden. Cafe Arome HIENO on t�ydellist� kahvinautintoa arvostavan unelma � sen vivahteikas aromikkuus sopii nautittavaksi maidolla ja ilman, hyv�ss� seurassa tai omassa rauhassa.\nCafe Arome HIENOa voi valmistaa suodattamalla ja pressopannulla. HIENO tumma\nTummapaahtoinen Cafe Arome HIENO on premiumkahvien ehdotonta aatelia. T�ytel�inen makuel�mys vie kahvinautinnon uudelle tasolle: viettelev�n py�re� ja sametin pehme� kahvi on p�iv�llisen kohokohta ja illallisen kruunu. Tumma Cafe Arome HIENO on kahvi Sinulle, joka arvostat laatua ja nautit ylellisyydest�.\nTummapaahtoista Cafe Arome HIENOa voi valmistaa suodattamalla ja pressopannulla.


FI / Lapland University Press / Julkaisut / Yhteiskunta ja ihminen / Kuulumisia. Feministisiä tulkintoja naisten toimijuuksista\nKuulumisia. Feministisiä tulkintoja naisten toimijuuksista analysoi naisten paikkaa, yhteisöjä ja toimijuutta liikkuen ajallisesti menneisyyden ja nykypäivän välillä. Kirjan artikkelit koskevat lappilaista elämää, mutta liikkuvat myös laajemmin pohjoisessa ylittäen valtakunnan rajat. Kirjan nimi Kuulumisia viittaa johonkin ja jonnekin kuulumiseen, mutta siinä juhlitaan myös feministisen perinteen ajatusta naisten äänien kuulemisesta. Jonnekin kuuluminen liittyy kirjassa yhteisöjen merkityksen tarkasteluun.\nTeos jatkaa pohjoisen ja lappilaisen sukupuolikulttuurin tutkimusta osallistuen tietämistä, paikkaa ja toimijuutta koskevaan tieteelliseen keskusteluun. Kirjoittajat toivovat artikkeliensa herättävän kiinnostusta aluetta, sukupuolta ja valtaa koskeviin kysymyksiin.\n”Piikkikorot kylvetty kolmeen kulttuuriin. Tässä minä seison.” Kveeni- ja naisidentiteetit Bente Pedersenin esikoisromaanissa Raija – fremmed fugl\nPohjoisen poliittisissa yhteisöissä. Arktinen neuvosto ja alkuperäiskansojen naisten toiminnan tilat\nNaistyötä ja perhearkea. Lastentarhanopettajien liikkumisia yhteisöissä\nKuin yhtä perhettä? Feministisiä näkökulmia Lapin yliopiston akateemiseen yhteisöllisyyteen\nMatleena Herajärven mahdolliset elämät. Avioton äiti yhteisössään 1800-luvun Tornionjokilaaksossa\nEtsimessä naimattomat naiset. Tarkennus naisvalokuvaajiin 1800-luvun loppupuolelta 1900-luvun alkuun\nMukaan kuulumista ja poissulkemista. Yhteisöllisyys lappilaisen maaseudun naisten kertomuksissa\nNuoret, Lappi ja tulevaisuus. Maskuliininen kehitysoptimismi sanomalehtiuutisessa


Angelina Jolien näyttävä toppi on kuin suoraan 2000-luvulta - katso ja vertaa - Muoti ja kauneus - Voice.fi\nAngelina Jolien näyttävä toppi on kuin suoraan 2000-luvulta - katso ja vertaa\n08.10.2019 10:15 - Henna Koste\nSuosikkinäyttelijä edusti luksusmerkin topissa. Samanhenkinen vaatekappale on saattanut joskus löytyä vaatekaapistasi.\nTähtinäyttelijä Angelina Jolie, 44, on todellinen tyyli-ikoni. Nainen luottaa usein klassiseen tyyliin ja etenkin mustaan ja valkoiseen. Tällä kertaa supertähti näytti kuitenkin värikkäämmän puolensa, kun hän saapui tähdittämänsä Maleficent-elokuvan tilaisuuten hempeässä laventelin sävyssä.\nJolien yllä nähtiin Givenchyn näyttävä toppi, jolle ansaitsemansa huomion antoivat mustat housut ja klassiset avokkaat. Naisen toppi toi mieleen 2000-luvun trendikkäimmän topin leikkauksen. Onko tässä yksi nollarimuodin paluumuuttajista?\nTältä trendikäs toppityyli näytti 2000-luvun alussa.\nLue myös: Syksyn trendikkäimmässä paidassa huomio kiinnittyy hihoihin - hitti vai huti?\nLue myös: Rihanna teki sen taas! Täydellinen farkkuasu on helppo kopioida\ntrendi Angelina Jolie toppi


Valioliigan joukkueet pakotetaan vaihtamaan päävamman saaneet pelaajat - Urheilu - Helsingin Sanomat\nEnglannin jalkapalloliitto on määrännyt Valioliigaan uusia sääntöjä koskien pelaajan terveyttä. Tärkeimpänä tuoreena sääntönä on määräys, että päävamman saanut pelaaja pitää vaihtaa kentältä pois. Jalkapalloilijan terveydentilaa ei voisi myöskään määrittää joukkueen valmennusjohto, vaan lääkäri.\nChristoph Kramer sai tällin päähänsä Brasilian MM-kisojen finaalissa. (KUVA: Christophe Simon AFP)\nJulkaistu: 5.8.2014 17:43\nUusi kanne NHL:ää vastaan: ex-pelaajat syyttävät liigaa äärimmäisestä väkivallasta


Takan laatoitus – Selvitä hinta & Löydä tekijä 24/7 | Kodinplaza\nTakan laatoitus: hinta (2022) ja usein kysytyt kysymykset\nTakan kaakelointi, eli takan tai tulisijan laatoittaminen tuo takalle ainutlaatuista tyyliä. Lisäksi laattapinta on helppo pitää puhtaana.\nTakan laatoitus hinta:\nlaatoitettavan takan koko\ntyön laajuus: takka ja/vai takan edusta\nTakan laatoittaminen maksaa keskimäärin noin 400,00 € – 1 500,00 €.\nMiten takan kaakeloinnin hinta muodostuu?\nTakan pinnoitus tai päällystäminen laatoilla on yksinkertainen ja kustannustehokas tapa viimeistellä uusi takka tai tuoda halutunlaista tyylimuutosta vanhalle takalle. Kustannuksia arvioitaessa tulisi ensin selvittää muutamia pohjatietoja, kuten esimerkiksi laatoitettavan takan koko. Pinta-alan kasvaessa yleensä myös materiaalien määrä sekä kaakelointiin käytettävän ajan määrä kasvaa. Poikkeuksiakin on, mikäli takka on kooltaan pieni, mutta erittäin yksityiskohtainen sisältäen paljon pyöristyksiä, kulmia tai muita ulokkeita.\nTästä päästäänkin pohjatöiden laajuuteen. Mitä tahansa pintaa ei voi välttämättä sellaisenaan laatoittaa ja joissakin tapauksissa esimerkiksi vanha rappauspinta poistetaan ennen varsinaista uutta pintaa. Erilaisten kohteiden välillä myös kaakelointiurakan laajuus saattaa vaihdella, sillä takan edustalla usein käytetty pelti saatetaan haluta korvata kaakeleilla. Tarkimman tarjouspyynnön oman takkasi tai tulisijasi laatoittamisesta saat jättämällä siitä tarjouspyynnön Kodinplazaan. Laskelmia:\ntasoitus ja laatoittaminen\nkolme sivua + yläosa\nvanhojen laattojen poisto + suojaustyöt\nVertaile takan laatoittaminen helposti\nSaako palvelusta takan laatoitus kotitalousvähennystä?\nPalvelusta takan laatoitus saa kotitalousvähennystä. Takan laatoitus on verohallinnon mukaan remontointia, eli kunnossapito- ja perusparannustyötä ja vuonna 2022 kotitalousvähennyksen maksimimäärä on 2 250 € per henkilö. Saat vähentää 40 % työn osuudesta sellaisen yrityksen palveluista, joka kuuluu ennakkoperintärekisteriin. Omavastuun määrä per henkilö on 100 € vuodessa.


Electrolux PF1PARKETT pölynimuri, PF1PARKETT\nElectrolux PF1PARKETT pölynimuri\nPowerForce liikkuu keveästi joka suuntaan 360⁰ astetta kääntyvien pyörien ansiosta. Parket-mallissä mukana erillinen harjasuulake koville pinnoille, kuten parketille ja laatoille. Piensuulakkeet säilytetään kätevästi kädensijassa.\nTehokas ja käytännöllinen. PowerForce™ imurissa on 9 metrin ulottuvuus ja pestävä Hygieniasuodatin. DustPro™ suulake puhdistaa tehokkaasti sekä matoilta että kovalta lattialta. Teleskooppisesti säädettävä imuputki ja s-bag pölypussi.\nkumipyörät, suutin koville pinnoille


Lapsistrategiasta johdonmukaisuutta poliittisiin päätöksiin - Sonja Falk\nLapsia koskeva päätöksenteko on usein tempoilevaa ja lyhytjänteistä. Nyt julkaistu Suomen ensimmäinen kansallinen lapsistrategia luo pohjaa pitkäjänteiselle ja lapsen oikeuksiin perustuvalle lapsi- ja perhepolitiikalle. Strategia on valmisteltu parlamentaarisesti, mikä luo pohjaa sille, että päätöksenteko voisi jatkossa olla johdonmukaisempaa. Olen leipätyöni puolesta ollut osaltani myötävaikuttamassa lapsistrategiatyön käynnistymiseen.\nNyt keskeistä on se, että lapsistrategia ei jää ylätasolle ja juhlapuheiksi, vaan sen toimeenpanossa edetään konkreettisiin tekoihin ennen kaikkea paremman lastensuojelun, lasten ja nuorten mielenterveyspalvelujen sekä ennaltaehkäisevien palvelujen osalta. Lapsivaikutusten arviointi ja lapsibudjetointi pitää saada yleisiksi käytännöiksi niin valtion, kuntien kuin hyvinvointialueiden hallinnossa ja päätöksenteossa. Myös lapsiperheiden etuudet on syytä saada kohtuulliselle tasolle viimeistään sosiaaliturvan kokonaisuudistuksen yhteydessä.\n”Koska lapset ovat arvokkainta, mitä meillä on.”


Villa myynnissä Carrícola, 344.900 €, Ref.: Carricola vistas - Orange Blossom Homes\nCarricola vistas Villa myynnissä Carrícola, 344.900 €\nCarricola vistas Kuvaus\nTäällä meillä on hyvin epätavallisesti suunniteltu suuri 427m2 kaupunkihuvila 1850 neliömetrin tontilla pienessä viehättävässä valencialaisessa Carricolan kylässä, jossa on 93 asukasta.\nRakennettu vuonna 1982 tämä upea perhehuvila erottuu todella muista tavanomaisista vakiohuvilamalleista. Nykyisten omistajiensa rakentama huvila tarjoaa hyvän oleskelutilan, jossa on suuri keittiö, jaetun tason lounge-ruokapaikka, viisi makuuhuonetta kaksi kylpyhuonetta ja suihkuhuone. On myös suuri tarkoitus, joka on rakennettu erillisen grillialueen ulkopuolelle, jossa on leipää ja pizzauunia, jonne pääsee kahden ranskalaisen oven kautta keittiön vierestä. Alemmalla tasolla on myös toinen suuri ulkorakennus, jota käytetään tällä hetkellä varastona / autotallina, joka voidaan helposti muuntaa asuinmajoitukseen, studioon tai suureen työpajaan tarvittaessa.\nHuvilaan pääsee suurten takorautaisten automaattisten turvaporttien ja kauniiden kiviholvikäytävän ja seinien kautta, jotka johtavat luonnonkiviajoon runsaaseen pysäköintiin kohti talon etuosaa. Ulkoalueet koostuvat erillisistä kypsistä puutarhoista, jotka on istutettu erilaisilla sitruspuilla, palmuilla, havupuilla ja erilaisilla Välimeren pensailla ja pensailla eri alueilla, jotka sijaitsevat kiinteistön ympärillä. Huvilaan tulee kirjasinovista neljän leveän askeleen kautta suurelle katetulle ulkoterassille. Tämä vie sinut avoimeen ja hyvin valaistuun eteiseen. Vasemmalla on mukava / salonkialue, jossa on valtava avokivitakka. Suoraan eteenpäin vie sinut etu-oleskelutilaan / ruokasaliin tai oikealle vie sinut kohti suurta täysin varustettua keittiötä. Tämä kerros sisältää suuren eteisen, mukavan / salongin, ruokasalin, oleskelutilan, suuren keittiön, kylpyhuoneen, kolme makuuhuonetta ja pääsyn sivuterassille ja grillialueelle.\nEnsimmäisessä kerroksessa keskiportaikosta on suuri valoisa makuuhuone, jossa on oma suuri savupiippu ja pesualue. Tällä tasolla on myös hyvä koko täysin kaakeloitu erillinen kylpyhuone ja suuri kattoterassi.\nAlemmat kerrokset kiinteistön takaosaa kohti on jaettu kahteen tasoon. Keskitasolla on pesuhuone, joka johtaa täysin katetulle terassille, ja myös erittäin suuri, valoisa pelihuone.\nKaikkiin kerroksiin pääsee samasta sisäisestä portaikosta, joka johtaa myös alas alempaan kerrokseen. Tähän pohjakerroksen tasoon pääsee myös kiinteistön takaosasta. Täältä löydät suuren viinikellarin, makuuhuoneen ja suihkuhuoneen.\nVaikka uima-allasta ei tällä hetkellä ole, takarajaa kohti on suuri tasainen alue, joka on tyhjennetty valmiiksi asennusta varten. Tämä alue olisi täysin näkyvissä kaikista kerroksista kohti kiinteistön takaosaa.\nCarricola, jota aikoinaan hallitsivat nummet, on suosittu kylä kauniille maalaiskävelyille ja vaellukselle, tunnetuin vierailemaan muinaisessa linnatornissa.\nKylästä on hyvät yhteydet Alicanten ja Valencian molemmille lentokentille alle tunnin ajomatkan päässä.\nCarricola vistas Ominaisuudet\nJuoni: 1.850 m2\nRakennettu: 427 m2\nCarricola vistas Hinta\nI.B.I. 1.100 €/Kuukausi\nJätevero 100 €/Vuotta\nCarricola vistas Energiasertifikaatti\nCarricola vistas Sijainti ja ympäristö\nVilla myynnissä Ador\nVilla myynnissä Oliva\nVilla myynnissä Ontinyent\nCopyright © 2022. Kaikki oikeudet pidätetään. Käyttöehdot | tietosuojakäytännön | Cookies policy Takaisin alkuun


Islanti haaste - Yleinen simulaattorikeskustelu - FlightForum.fi\nAloittanut Tatu Kantomaa, Helmikuu 17\nTatu Kantomaa 1 341\n1 690 viestiä\nKirjoitettu Helmikuu 17 (muokattu)\nOtetaanpa tällainen haaste tähän väliin. Ennen kuin innostun selittämään ummet ja lammet, niin haluan selventää, että vaikka olenkin taas uutta maisemaa värkkäillyt, niin en ole sitä tässä "mainostamassa"/tyrkyttämässä/itselleni mainetta hakemassa. Asuin Islannissa pitkät pätkät ja oikeasti olen sitä mieltä, että maa on kaunis, eikä sen kauneutta näe, jos vierailee vain Keflavikissa ja Reykjavikissa. Niinpä tässä samalla kun olen väkertänyt Islannin lentoestemaisemaa, niin juolahti mieleen tällainen pieni tehtävä, mitä nyt haasteeksi kutsun.\nTarvitaan muutamia maisemia:\nEdelleenkin kyllä suosittelen ORBX ilmaista mesh maisemaa Islantiin, mutta ilman tätäkin varmaan pärjää:\nSitten testiversio minun lentoesteistä:\nIceland flight obstacles\nIceland overhaul ja minun lentoesteet sisältävät kaikki korkeimmat mastot, ja olen lisäillyt vähän matalampiakin jotka saattavat piristää maisemaa. Lisäksi olen "häijysti" fiksannut Akureyrin (BIAR), Egilsstadirin (BIEG) ja Vestmannaeyjar (BIVM) lähestymisvalot, PAPI-valot ym. ilmailuun liittyvät perusjutut. BIAR ja BIVM sisältävät strobo-valot (Lead-in lights), jotka toimivat spot näkymässä hienosti, mutta sisällä koneessa vähän vaihtelevasti. En löydä vikaa, voi olla myös bugi simussa. Minusta tämä ongelma tuli 7 päivityksen myötä. Lisäksi lentokenttien maisemia voi asentaa mielin määrin, maisemien pitäisi pelittää ihan hyvin yhteen.\nNo niin... sitten asiaan. Haaste on siis seuraavanlainen. Etsi kaikki neljä Islannin tutka-asemaa. Jos oikeasti lentää nämä paikat läpi, niin näkee matkan varrella erittäin vaihtelevan Islannin maiseman. Ensimmäinen näistä sijaitsee Keflavikin kentän vieressä, ja kaikki tutkat näyttävät siis samanlaisilta.\nLisäksi virtuaalipisteitä saa, kun bongaa vanhojen NATO-"asemien" raunioita, joista paljastan ensimmäisen: Rockville. En anna mitään vihjeitä missä nuo pallukat sijaitsevat, haasteen vastaanottaja joutuu vähän tutkimaan asiaa. Bonukset "lepakkovuoresta".\nErityisiä lisäpisteitä saa tuulimyllyistä, joita Islannista löytyy kolme kappaletta. Tämä teksti alkaa olla jo vähän liiankin pitkä, joten palataan tuulimyllyihin sitten, kun joku löytää niitä.\nMuokattu: Helmikuu 17 , käyttäjä: Tatu Kantomaa\nAi niin, kannattaa ehkä lennellä "kesämaisemissa". Vaikka lumi periaatteessa onkin realistinen tähän vuodenaikaan, niin maisemat ovat huomattavasti paremmat kesäiseen aikaan.\nMarkku Aaltonen 101\nKirjoitettu Helmikuu 18\nKysyisin mihin ja miten (Iceland flight Obstacles) asennetaan?Avasin sen kansion ja siellä näyttäisi olevan monta tiedostoa!\nSeppo Kalkas 221\n29 minuuttia sitten, Markku Aaltonen kirjoitti:\nSuurmestari Tatu varmaan paras neuvomaan tässä, mutta kun satuin paikalle niin latasin itselleni myös tuon. Ja yhtenä pakettina pitäisi mennä tuolta oikeasta yläkulmasta ja sitten Community kansioon purku.\nEn huomannut oikealla ylhäällä mitään latausnuolta.Yritän myöhemmin uudestaan.Päivitin juuri toissapäivänä Windows yhteentoista,oisko jotenkin muuttunut toi latausjuttu?\nRolf Niemi 599\nEnpä oikein usko,että kukaan täällä tai missään muuallakaan ottaa sinun antamaasi panosta simuyhteisölle minään mainostamisena tyrkyttämisenä vaan päinvastoin. Omasta puolestani olen kiitollinen sinun ja myös muiden tekemien lisäosien - ilmaisten sellaisten - jakamisesta myös meille muille perus-simuiolijoille. Suomi olisi aika ankea jos teitä "väkertäjiä" ei olisi. Islantikin on jäänyt aika vähälle huomiolle, joten hyvä, että sinnekkin tulee lisää maisemaan liittyvää lisäosaa.\nLataus tapahtuu kuten Sepon kuvassa. Tuskin se muuttunut on, koska Drive toimii nettiselaimella.\nZip tiedostossa pitäisi olla xiceland-flight-obstacles niminen kansio, joka siirretään fs2020 Community kansioon.\nNo vihdoinkin onnistui purku.Oon vaan tottunut purkamaan zip-tiedostot 7-Zip purkuohjelmalla.Tästä en vaan onnistunut löytämään semmosta vaihtoehtoa.\nJuhani Pelli 78\nRolf puhuu vähän...mutta asiaa. Olen juuri samaa mieltä\nAloitin lennon. Tuli aikoinaan suoritetut ”loputon lento” etapit mieleeni. Näissä haasteissa on se hyvä, että jokainen saa osallistua ja edetä kykyjensä mukaan. Minä en kilpaile, minä nautin. Ja ennen kaikkea silloin, kun tuntuu siltä hyvältä. Jatkakaa.\nKari Reinisalo 22\nTatulta mukava haaste. Näitä tul jo taannoin XP:ssä källättyä. Olko niin että niitä tuulimyllyjä ei XP maastossa ollu? Oheisena yksi lie niistä "raunioista" siellä jossain.\nLähdit sitten "suihkolla" kisaan. Okay. Nopeus ei aina päde. Tietänemme osoitteet.\nEn vielä ole tuulimyllyjä nähnyt, ehkä huomenna.\nNo en nyt voi tähän kisaan lähteä mukaan, kun simut on "hangaarissa" oottelemassa pc:n fiksausta. Noi tul joskus toukokuussa 2020 kierreltyä XP:ssä. Kuvashotti on noilta lennoilta mitkä Typhoonilla silloin pöristelin. Nautiskelkaa hienoista maisemista ja laittakaa MSFS:stä shotteja, jotta näkis milta ne mestat näyttää siinä simussa. Tatulle kiitokset hienoista lisureista!\nTossa vielä malliksi yksi tutkapallo ala XP.\nOrthomaiseman kanssa XP näyttää edelleenkin ihan hyvältä.\nPuhutaanpa niistä tuulimyllyistä, kun kerran tuli puheeksi. Islannin lentoesteluettelossa on 8 kohdetta, joista 7 on mastoja ja yksi pato. Näin ollen tuulimyllyjen etsiminen on kuin etsisi neulaa heinäsuovasta.... ennen kuin satuin löytämään edes jotain avuksi. Tilannehan on siis se, että Islannissa ollaan viime vuosina herätty tähän energiamuotoon, joten kaikenlaisia suunnitelmia ja tutkimuksia löytyy netistä tuulipuistojen varalle, mutta tällä hetkellä kahden yrityksen toimesta on pystytetty neljä tuulimyllyä koemielessä. Myllyt on sijoitettu maastoon pareittain.\nToinen pareista on muistaakseni Saksasta tuotuja vanhoja Vestas-myllyjä, joista yhden myllyn konehuone paloi 2017 ja se on törröttänyt rikkinäisenä siitä saakka. Viereinen mylly niinikään tuhoutui tulipalossa uudenvuodenaattona tai -päivänä. Se räjäytettiin kumoon tammikuussa, mistä muodostui aika farssi. Mylly nimittäin itsepintaisesta seisoi paikallaan ja vasta seitsemännellä paukulla kaatui. Somessa oli kommentteja kuinka tämä oli "parempaa kuin TV-viihde" seurata livestriimiä tuulimyllyn räjäytyksestä.\nMyllyt näkyvät ilmakuvissa, jos tietää mistä etsiä. Kun tein lentoesteitä XP:lle, en kerta kaikkiaan löytänyt selkeää infoa mistä etsiä, joten siinä maisemassa niitä ei tosiaan ole.\nMSFS versiossa otin huomioon tammikuussa kaadetun myllyn, joten kolme niitä siellä nyt törröttää.... jossain. Jos ei ala löytyä, niin kehittelen sitten vihjeitä lisää.\nMuokattu: Helmikuu 19 , käyttäjä: Tatu Kantomaa\nKirjoitettu Helmikuu 20\nYksi masto löytyi tuosta melko alkutaipaleelta. Läksin lentelemään pohjoista kohti Islannin länsirannikkoa hieman mutkitellen. Miekkavalaita ja upean väristä vuoristoa. Näkee että on tuliperäistä, kun geysirkin jo löytyi.\nTuolla taitaa näkyä joku pyöreä pallukka...\n...aivan oikein. Sehän se.\nTäältähän löytyy metsääkin, ja vihreä laakso.\nKirjoitettu Helmikuu 20 (muokattu)\nJees. Komeaa on maisema. Löysit Islannin korkeimman "rakennuksen", Gufuskálar radiomasto on 412m korkea. Ja toki, siinähän on yksi tutkapalluikoistakin....\nEm. mastosta on välillä ollut se vilkkuva punainen lentoestevalo rikki pidempiäkin pätkiä, kun ilmeisesti sen korjaaminen ei ole ihan helppo juttu. Masto on rakennettu vuonna 1963 LORAN-C (Navigointijärjestelmää) varten ja nyt kun asiaa tässä tutkin, niin lähistöllä pitäisi olla matalampi masto myöskin. Sitä ei simumaisemassa ole, pitääpä tarkistaa onko se ylipäänsä enää pystyssä. (EDIT ei näyttäisi matalampaa mastoa enää olevan...)\nMutta näin.... tämä ei tosiaan ole tarkoitus olla kilpailu, vaan ennemminkin maaston tutkiminen ja lentely, Seppo näkyy löytäneen hienoja maisemia.\nMuokattu: Helmikuu 20 , käyttäjä: Tatu Kantomaa\nEsa Sairio 406\n1 288 viestiä\nSepon kuvat ovat erinomaisia. Onhan Sepolla asennettuna ORBX:n ilmainen DEM?\nOrbx on asennettuna jos se on tuo sama kun Tatun alussa suosittelema iceland-mesh. Onko DEM vielä erikseen?\nKai se on juuri kuten sanot.\n17 minuuttia sitten, Esa Sairio kirjoitti:\nJuu, kävin vielä varmistamassa orbx sivuilta. Sama asia. "Created from carefully blended DEM data, Iceland Mesh is a 100% self-contained product with..."\nTapio Ehder 455\nTässä minun Islannin tutka-asemat-kierrokseni.\n1. Bolafjalli. 2. Gunnofvik. 3. Stokknes ja 4. Keflavik. Nimet ovat paikannimiä googlemapsista.\nMuokattu: Helmikuu 20 , käyttäjä: Tapio Ehder\nBólafjall, Keflavík ja Stokknes oikein. Gunnofvik ei ole paikannimi. Toki siis tutka-asema löytyi, mutta sillä on eri nimi.\nStokknesin kuvassa melkein näkyy myös lepakkovuori....\nOli kirjoitusvirhe. Piti olla Gunnolfsvík.\n2 tuntia sitten, Tapio Ehder kirjoitti:\nJoo... Gunnólfsvíkurfjall. Lähellä on Langanes Air Station H-2 niminen vanha NATO tutka-asema, tai sen rauniot. Enpä ole käynyt katsomassa. Oli miten oli, kyllä on sotilaat olleet aika syrjäisellä seudulla kyttäämässä neuvostoliittolaisia lentokoneita.\nVík on lahti, Gunnolfinlahti. Ja tutka on Gunnolfinlahdenvuorella.\nNes on niemi, Langanes on ”Pitkä niemi”. Makes sense.\nKirjoitettu Helmikuu 21\nNyt Islantiin ja real weather päälle.\nEntire country about to get hit by a major storm\nOn siellä sen verran kova myräkkä ettei ainakaan Cessna 152:lla onnistuneet nousut laskeutumisista puhumattakaan.Kenttänä Keflavik ja yrityksiä kaikilta neljältä kiitoradalta.Laskeutumista yrittäessä vasta-tai sivutuuleen kone melkein pysähtyi ilmassa.Jos jotenkin onnistui laskeutuminen niin kone tuli radalle melkei poikittain.Haastavaa lentämistä.Todellisuudessahan pikkukoneet pysyttelee visusti maan kamaralla hyvin kiinnitettyinä.


Ville Niinistön puhe puoluevaltuuskunnassa 13.5.2017 - Vihreät - De Gröna\nVille Niinistön puhe puoluevaltuuskunnassa 13.5.2017\nRakkaat ystävät, Eilen kuulimme uutisen, joka koskee Suomea syvältä. Suuri ja vaatimaton presidentti, johtaja ja ajattelija Mauno Koivisto on kuollut.\nKoiviston presidenttikaudella Suomi luotsattiin\nvakaalla ja harkitsevalla kädellä kylmän sodan\nja ylilaajan presidentin vallan oloista kohti\nEuroopan unionia ja laajempaa kansanvaltaa.\nOlen aina arvostanut Koivistoa todellisena demokraattina.\nSiinä hän oli suuri johtaja,\nettä karsi omaa valtaansa arvojaan ja\nsuomalaista demokratiaa edistääkseen.\nHän siirsi Suomen normaalimpaan parlamentarismiin kylmän sodan ajasta\nhyväksyessään presidentin vallan rajoittamisen,\nsuoran kansanvaalin ja eduskunnan ja\nkansanvallan roolin kasvattamisen.\nHän vapaaehtoisesti luopui presidenttiydestä kahden kauden jälkeen.\nKoivisto nousi presidentiksi ja Suomen pankin pääjohtajaksi Turun sataman hanttihommista.\nVaatimaton ja tinkimättömän oikeudentajuinen Koivisto ei koskaan unohtanut juuriaan.\nHän oli aatteellinen ja bernsteinilainen sosialidemokraatti.\nKoivisto teki myös suuren linjauksen siinä, että hän halusi maksaa suomalaisten kunniavelan inkeriläisten kansalle.\nTarton rauhassa 1920 Suomi sopi Neuvosto-Venäjän kanssa kulttuuriautonomiasta inkeriläisten kansalle, jota ei kyetty toteuttamaan.\nSittemmin Suomeen paenneiden inkeriläisten pakkopalautukset sodan jälkeen Neuvostoliittoon oli häpeätahra Suomelle.\nNämä Koivisto halusi korjata.\nHänen ansiostaan Suomi päätti 1990-luvulla myöntää inkeriläisille paluumuuttajan aseman.\nSe oli vain ja ainoastaan oikein, moraalinen teko, korjataksemme heille ja heitä edeltäville sukupolville tehty vääryys.\nKiitos suurelle suomalaiselle demokraatille työstä maamme hyväksi.\nEhkä tänäkin aikana voimme oppia Koivistolta.\nHän oli sekä aatteellinen ja arvopohjainen politiikko, että myös ihminen, jota suomalaiset arvostavat yli puoluerajojen.\nSellaiseen johtajuuteen on meidän pyrittävä tänäkin aikana, kun kuilut ihmisten välillä ovat jälleen uudestaan kasvaneet.\nSitten tuoreempaan historiaan.\nKuukausi sitten vihreät sai historiansa parhaan vaalituloksen kotimaisissa vaaleissa.\n12,5 prosentin kannatus kuntavaaleissa nosti vihreät kolmen suurimman puolueen joukkoon kaikissa suurimmissa kaupungeissa.\nMaaseudulla kannatus kasvoi monissa kunnissa kolminkertaiseksi aiemmasta.\nVihreiden vaalivoitto tehtiin koko maassa.\nKiitos siitä teille kaikille, jotka olette puurtaneet sen eteen.\nValtakunnallisesta keskiarvosta selvimmin yli pääsivät ne kunnat, joissa ehdokasasettelu oli mennyt historiallisen hyvin.\nTämä kannattaa muistaa: vaalityöllä on merkitystä.\nTorstaina Ylen ensimmäinen vaalien jälkeinen gallup ennusti vihreille historiallisen korkeaa 14,6 prosentin kannatusta.\nKasvanut kannatus velvoittaa meitä. Siksi ajattelin käyttää tämän puheen poikkeuksellisesti sen läpikäymiseen, miten me olemme tähän viimeisen kuuden vuoden aikana tulleet.\nHuomaan monien kasvojen vaihtuneen ympärilläni kuuden vuoden aikana – niin täällä valtuuskunnassa kuin eduskuntaryhmässäkin.\nKaikki eivät ole käyneet läpi vaikeaa aikaa, jolloin nykyinen linjamme luotiin.\nItse tulin mukaan vihreisiin vuonna 2000.\nEnsimmäisen kerran osallistuin valtuuskunnan kokoukseen vuonna 2002 puoluekokouksen yhteydessä – samaisessa kokouksessa päätettiin erota Lipposen toisesta hallituksesta.\nSen jälkeen olen 14 vuoden aikana puoluehallituksen pöydän ääressä ja eduskuntaryhmässä nähnyt oppositiokauden, porvarihallituksen, six-pack -hallituksen.\nOlen nähnyt sen, kuinka vihreät pyristeli 2000-luvun alussa ratkaisukeskeiseksi puolueeksi, jotta pääsisimme eroon hörhöleimasta.\nOlen nähnyt sen, kuinka aatteista kiinnipitämiseksi päätettiin lähteä Lipposen hallituksesta.\nOlen nähnyt sen, kuinka 2003-07 oppositiossa vihreät hävisi näkyvyydessä linjattomuuteen\nkokoomuksen ja vasemmiston välissä.\nOlen nähnyt sen, kuinka porvarihallituksessa vihreät toimi sosiaalisena omatuntona, mikä oli rankkaa.\nSilloin ajateltiin että valtaa tavoitteidemme ajamiseen\nsaadaan olemalla korrekti ja yhteistyökykyinen – jäämällä hallitukseen, vaikka ydinvoimapäätöksiä tuli kaksi ja puolue koki itsensä vahvasti petetyksi.\nSen jälkeen äänestäjät kokivat itsensä meidän pettämiksi.\nVaikka vihreät teki porvarihallituksessa siten kuten puheenjohtaja Cronberg oli 2007 vaaleissa luvannut – että ydinvoima ei ole hallituskysymys, vaikka hankkeita vastustetaan\n– tuli 2011 vaaleissa rankka tappio, joka ajoi puolueen syvään itsekriittiseen tilaan.\nTässä vaiheessa tulin puoluejohtajaksi.\nPuolueessa, joka ei kovasti halunnut hallitukseen, puolueessa, joka halusi löytää itsensä uudestaan.\nSilloin me ymmärsimme – erityisesti vihreiden nuorten kovan työn ansiosta – että vihreiden on pystyttävä olemaan ennen kaikkea uskollisia omilla arvoilleen ja tavoitteilleen, omille äänestäjillemme.\nJolleivät äänestäjät tieneet, mitä me teimme porvarihallituksessa arvojemme eteen, ei heillä enää ollut halua meitä äänestää.\nOlimme ajautuneet hallinnointiin.\nOman puheenjohtajakampanjani teema olikin se, että vihreistä oli tullut harmaita, pienten asioiden hallinnointia tekevä liike.\nHarmaista tuli taas tehdä vihreitä.\nTätä me lähdimme muuttamaan.\nTänä päivänä kukaan Suomessa ei kyseenalaista sitä, etteikö vihreillä olisi oma ja selkeä linja, jota vihreät ajaa voimalla ja peräänantamattomasti toteutukseen.\nEnsin on oltava linja ja arvot kunnossa. Ihmisten on voitava uskoa siihen.\nSitten on oltava voimaa, kannatusta ja kykyä viedä niitä toteutukseen.\nSiihen tarvitaan yhteistyötä kansalaisryhmien kanssa.\nJa vasta sen jälkeen, kun se kyky on olemassa, voidaan miettiä sitä miten rakentaa yhteistyötä näiden tavoitteiden läpiajamiseksi yhdessä muiden puolueiden kanssa.\nHalu tehdä yhteistyötä ei ole vielä poliittinen linja.\nOn päätettävä, mitä sillä yhteistyöllä tavoitellaan.\nSen takia valtuuskunnan ja eduskuntaryhmän yhteiskokous teki jo Kataisen hallituksen osallistumisen edellytyksenä kolmen ennakkoehdon listan hallitusneuvotteluille ja 20 päätavoitteen listan, joiden piti valtaosin toteutua.\nJännää kyllä, ne toteutuivatkin pääosin.\nSitten siihen hallitukseen piti mennä, jota oikeastaan kukaan ei kovin paljoa halunnut tehdä.\nKataisen hallitusta yhdisti eniten se, mitä sillä torjuttiin.\nKataisen hallituksessa vihreät tunnettiin porukkana, jotka katsoo tuloksia.\nMe saimmekin paljon tuloksia aikaan.\nNe, jotka minut tuntevat, tietävät minun olevan peräänantamaton mutta aina ratkaisukeskeinen neuvottelija, joka halusi saada aikaan yhteisiä tuloksia.\nMe saimme kaksi uutta kansallispuistoa, uudet Itämeren päästörajoitukset Helcomin sopimuksessa kaikille maille, uuden ympäristönsuojelulain ja ilmastolain.\nMe olimme EU:ssa isossa roolissa neuvottelemassa globaalia ilmastosopimusta.\nMe saimme suojeltua enemmän metsiä ja soita kuin yhdelläkään hallituskaudella Naturan huippuvuosien jälkeen.\nMe saimme puolustettua kehitysyhteistyötä ja panostettua ihmisoikeuksiin aikana, jolloin muut neuvotteluissa olivat niistä valmiita leikkaamaan satoja miljoonia euroja.\nMe teimme tuloksia.\nMeidän linjamme on saavuttaa arvojemme mukaisia ratkaisuja.\nEnnakkoehdoistamme toteutui perusturvan nostaminen sadalla eurolla kuukaudessa ja ilmastolain säätäminen.\nKolmannessa, hallitusohjelmaan saadussa linjauksessa siitä että hallitus ei anna uusia ydinvoimalupia, hallituskumppanit kävelivät ylitsemme.\nSilloin lähdimme hallituksesta, aivan kuten olimme tehneet heille jo hyvissä ajoin etukäteen selväksi.\nLinjamme perustui tuloksiin: niin kauan kuin meille annetut lupaukset pidettiin ja vihreät arvot etenivät, tuimme hallitusta.\nKun ydinvoimalupauksia ei pidetty, me pidimme hallitukseen lähdettäessä antamamme lupauksen Suomen kansalle: lähdimme hallituksesta.\nJohdonmukaisuus on politiikan a ja o. Pitkä linja.\nSen me olemme viimeiset kuusi vuotta pitäneet, olimme sitten hallituksessa tai oppositiossa.\nArvot edellä, ratkaisuja hakien, linjan pitäen.\nJo ennen ydinvoimaratkaisua Kataisen hallituksen menestys, vihreästä näkökulmasta, kaatui sen sekavaan ja saamattomaan talouspolitiikkaan.\nSosialidemokraatit jarruttivat uudistuksia, kokoomus vaati ylisuuria leikkauksia.\nSiinä erityisesti koulutus joutui koville, vaikka niitä leikkauksia saimmekin pienennettyä.\nOli sietämätöntä istua hallituksessa, joka tekee meidän mielestämme vääränlaista ja lyhytnäköistä talouspolitiikkaa.\nAlkuvuodesta 2014 päätimme, että nyt saa riittää tässä oravanpyörässä juokseminen.\nVoimamme ei ollut riittänyt linjaan, joka olisi tarpeeksi vihreä, muillakin kuin omilla ministerin tonteillamme: tulevaisuuteen investoiva, koulutusta arvostava ja inhimillisiä uudistuksia tekevä.\nNäin ei vihreät voi jatkaa, sillä tällainen hallitustyöskentely ei riitä kestävän kehityksen arvojen mukaiseen politiikkaan.\nOli keksittävä jotain uutta. Veimme vihreän strategian yhdessä uudelle tasolle.\nAloimme miettiä kaikkea mitä teemme usean vuoden tähtäimellä.\nKesäkuun puoluekokouksessa aloitimme uuden linjan julkistamisen: ilmoitin puoluejohtajana, että koulutuksesta säästäminen saa riittää – maailman parasta koulua ei rakenneta säästämällä.\nElokuun budjettiriihessä saimmekin lisärahaa koulutukseen, paikkaamaan aiemmin tehtyjä virheitä.\nMe päätimme nostaa koulutuksen rahoituksen Suomen politiikan asialistalle, vaaliteemaksi.\nKun myöhemmin Suomen ylioppilaskuntien liitto teki samasta asiasta vieläpä koulutuslupaus-kampanjan, oli saavutettu jotain uutta.\nKaikki puolueet joutuivat lupaamaan, että koulutuksesta ei enää leikata.\nMeille tämä oli pitkän aikavälin pysyvä linjaus.\nJa tätä kaikki, erityisesti muut puolueet, eivät ole ymmärtäneet, uskoneet tai\nMe emme ole valinneet tunnepopulismia,\nkaiken kritisointia, räksyttämistä.\nMe olemme valinneet arvopohjaisen tulevaisuuspolitiikan,\njossa haetaan ratkaisuja Suomen suunnan muuttamiseksi kestäväksi.\nMe olemme esittäneet johdonmukaisesti ratkaisuja, joiden tavoitteena on uudistaa työelämää ja taloutta\nhyvinvointivaltion, tasa-arvon ja kestävän kehityksen turvaamiseksi.\nMe olemme johdonmukaisesti kritisoineet hallituksen päätöksiä ja tekoja, asiapohjaisesti, oman vaihtoehtomme ja arvojemme pohjalta.\nSilloin harvoin, kun hallitus on tehnyt jotain oikeansuuntaista,\nolemme siitä kiittäneet.\nOppositiossa olemme olleet liima,\njoka yhdistää kaikkia oppositiopuolueita aina kun asiapohjalta on ollut yhteistyöhön mahdollisuus.\nMe olemme halunneet pitää niin Rkp:n kuin kd:n mukana.\nMitä laajemmalla pohjalla oppositio esittää vaihtoehtojaan,\nsitä uskottavampaa se on.\nkoulutukseen ja pienituloisten aseman parantamiseen.\nMe esitämme rakenneuudistuksia perhevapaisiin, työttömyysturvaan, energiantuotantoon.\nMe emme usko ylisuuriin leikkauksiin,\nvaan asetamme inhimilliset uudistukset leikkausten edelle talouden nostamisessa.\nOlemme silti valmiita budjetin rakennemuutoksiin, joissa leikataan ympäristölle haitallisia tukia ja yritystukia.\nMeidän leikkausehdotuksemme lähtevät talouden uudistamisesta,\nei ihmisten turvan heikentämisestä.\nMeillä on selkeä vaihtoehto, minkä pohjalta me arvioimme hallituksenkin politiikkaa.\nEkonomistit ovatkin pitäneet vaihtoehtobudjettiamme perusteltuna.\nTässä ei ole mitään populismia.\nMe olemme halunneet palauttaa inhimilliset arvot suomalaiseen politiikkaan.\nKoulutus, tasa-arvo ja solidaarisuus ovat tämän maan rakennuspalikoita.\nPresidentti Koivisto edusti aikaa, jolloin hyvinvointivaltion puolustaminen\nei ollut korulauseita, vaan arvopohjaisia tekoja.\nTänä aikana, kun populistit ja äärioikeisto haastaa edistyksellisen demokratian, on kansanvallan kyettävä jälleen uudistumaan.\nMe, edistykselliset ja suvaitsevaista, avointa yhteiskuntaa rakentavat liikkeet,\nemme voi voittaa, jollemme kykene koskettamaan ihmisten sieluja.\nTämä on tietoinen valinta, jonka me olemme tehneet.\nPolitiikassa on uskottava johonkin, on oltava näkemystä, uskallusta unelmoida reilummasta yhteiskunnasta, ja kyettävä vaikeissakin oloissa toimimaan sen puolesta.\nPolitiikka ei ole hallinnointia.\nEi ole olemassa vain yhtä ja ainoaa oikeaa talouspolitiikkaa,\njossa julkista vastuuta murennetaan ,\neriarvoisuus kasvaa ja hyvinvointivaltio muuttuu yhä sirpaleisemmaksi,\netäisemmäksi unelmaksi monille lapsille, eläkeläisille, työttömille ja heikompiosaisille.\nSiksi meidän on haastettava tämän nykyisen hallituksen linja,\noikeistolaisen hyvinvointivaltion purkamisen linja.\nMe olemme tulevaisuuspuolue, joka voi olla päävaihtoehto\nMe haluamme luoda suomalaisille toivoa tulevaisuudesta,\njossa ihmisarvosta, tasa-arvosta, sivistyksestä ja ympäristöstä pidetään huolta.\nMeillä on oltava siihen varaa myös tänä päivänä, kuten meitä edeltävillä sukupolvilla oli.\nEriarvoisuuden ja lapsiköyhyyden kasvattamiseen meillä ei nimittäin ole varaa,\njos haluamme pitää maamme menestyksen ja hyvinvoinnin\nEriarvoisuus, ihmisten jaottelu globalisaation voittajiin ja häviäjiin,\nnämä ovat voimia, jotka ruokkivat populismia ja ääriliikkeitä.\nJa meidän tehtävämme on korjata tämä eriarvoisuuden,\nvastakkainasettelujen ja vihanlietsonnan kierre.\nTämä on asia, jota eurooppalainen ja suomalainen oikeisto ei ole ymmärtänyt.\nTalouskuripolitiikka ei ole ollut hyvää pitkän aikavälin talouspolitiikkaa,\nkoska se on hylännyt työllisyyden ja kestävän kasvun velkapelon nimissä.\nTuottavia investointeja tarvitaan juuri nyt, tänä aikana.\nMutta se on ollut erityisen haitallista siksi, että talouskurilla on kasvatettu eriarvoisuutta, ja sen hinta on ollut ihmisten uskon hiipuminen laajemmin Suomessa ja länsimaissa demokratiaan ja oikeudenmukaisuuteen.\nSiihen meillä ei ole todellakaan varaa.\nTälle linjalle meidän on tarjottava vaihtoehto.\nMyös tänä aikana on mahdollista rakentaa tulevaisuutta,\njossa ratkotaan talouden, ympäristön ja työelämän murrokset niin,\nettä se parantaa ihmisten arkea.\n1900-luvun alussa korjattiin teollisen vallankumouksen ongelmia,\nTänä päivänä meidän on oltava liike,\njoka tekee samaa tässä kolmannessa teollisessa vallankumouksessa.\nMiksi olen puhunut tästä kaikesta, tässä ja nyt?\nMe olemme saavuttaneet historiallisen vaalivoiton.\nMeidän kannattaa säilyttää liikkeessämme muisti siitä, minkälaisten kokemusten kautta me siihen tulimme.\nOn selvää, että puoluetta, joka menestyy, yritetään horjuttaa.\nSilloin kun sinua yritetään horjuttaa, ei kannattaa katsoa sivuille, vaan keskittyä tasapainon säilyttämiseen.\nPuhe vihreästä populismista on ollut taktinen veto.\nSiitä ei kannata hätkähtää.\nToisten puolueiden tehtävä on haastaa meitä.\nTietenkin myös avoimessa yhteiskunnassa mediassa haastetaan meitä.\nKaikki muu olisi outoa.\nOlennaista on pitää itse katse pallossa.\nMitä me itse olemme tehneet? Mihin me uskomme?\nVihreiden linja on viime vuodet keskittynyt seuraaviin asioihin.\nMe olemme inhimillisten arvojen puolue, me olemme tulevaisuuspuolue, me olemme koulutuspuolue.\nMe puolustamme näitä arvoja aina, silloin kun ne ovat uhattuina.\nJos on hallitus, joka heikentää ihmisoikeuksia ja leikkaa koulutuksesta, me emme ole hiljaa.\nMe korotamme ääntämme.\nJos hallitus leikkaa ympäristönsuojelusta ja pienituloisilta, me protestoimme.\nSe ei tarkoita sitä, että me sanomme aina ei – se tarkoittaa sitä että me olemme oman vaihtoehtomme kanssa tosissamme.\nSe tarkoittaa sitä, että me sanomme Suomen kansalle: meihin voi luottaa.\nJa tämä linja on nyt saanut kasvavaa kannatusta suomalaisilta.\nMe haluamme osoittaa,\nettä meidän vaihtoehtomme on hyväksi kaikille suomalaisille.\nSeuraava askel on lähteä toteuttamaan sitä kunnissa,\nja seuraavissa eduskuntavaaleissa tarjota sitä vaihtoehtona Suomen suunnaksi.\nAinoa tapa saada kestävä ja inhimillinen muutos Suomessa aikaan, ja saada suomalaisten luottamus meidän kykyihimme toteuttaa sitä, on kasvattaa kannatusta arvoihin ja ratkaisuihin nojaavalla linjalla.\nRakentaa yli puoluerajat menevää yhteistyötä\nnäiden arvojen ja tavoitteiden pohjalta,\nei ne hyläten.\nNäin me olemme tehneet.\nTästä kaikessa on kysymys.\nMe uskomme siihen,\nettä äänestäjät eivät kuulu puolueille.\nMe haemme suomalaisten tukea arvopohjaisella politiikalla,\nemme mieti valtapolitiikkaa siitä minkä puolueiden äänestäjiä tavoittelemme.\nIhmisillä on monia perusteita puoluevalinnalleen.\nIhmiset ovat äänestäneet elämässään useita puolueita.\nHe eivät kuulu puolueille.\nPuolueet palvelevat ihmisiä.\nVihreiden on oltava ennen kaikkea linjakas, arvopohjainen vaihtoehto niille,\njotka haluavat tulevaisuuspolitiikkaa inhimillisten arvojen pohjalta.\nTämä edellyttää sellaista kannatusta,\nettä me olemme määrittelemässä koko hallituksen asialistaa, jos sellaiseen osallistumme.\nSiksi olen puheenjohtajananne korostanut sitä, että tavoittelemme tulevan pääministeripuolueen asemaa.\nSe voi olla keskipitkän aikavälin tavoite,\nmutta sen pitää olla meidän asenne tavoitteidemme rakentamisessa\nja arvojemme edistämisessä.\nMeidän on oltava yksi päävaihtoehdoista Suomen suunnalle.\nTulevaisuuspuolue, koulutuspuolue, arvopuolue.\nTässä meidän on rakennettava koalitiota ja yhteistyötä\ntältä arvopohjalta, ei siitä poiketen.\nSilloin kun tässä maassa ihmisoikeudet ovat uhattuina, me emme ole hiljaa.\nVaan me olemme se liike, joka korottaa ääntään ja antaa äänen niille, joiden oma ääni ei kanna.\nJa sitä me emme häpeile, sillä mitään edistystä ei ole tässä maailmassa saavutettu ilman rohkeutta nousta puolustamaan oikeudenmukaisuutta.\nSe on se, mikä antaa ihmisille toivoa ja tulevaisuudenuskoa.\nLopulta me, päättäjät, olemme vain kansan palvelijoita.\nHeille me olemme tilivelvollisia,\nemme muille puolueille.\nMe vihreät palvelemme tässä maassa ihmisten toiveita tulevaisuudesta, jossa puolustetaan ihmisyyttä, tasa-arvoa, koulutusta ja kestävää kehitystä.\nSuomalaisille ihmisille ja heidän toiveilleen meidän on oltava uskollisia.\nSillä tulevaisuudenusko on voima,\njolla tätä maata rakennetaan hyväksi kaikille.\nMaaksi, jossa jokainen lapsi voi toteuttaa unelmiaan.